title: Vec T-84/09: Žaloba podaná 19. februára 2009 – Taliansko/Komisia

text:
               18.4.2009

               SK

               Úradný vestník Európskej únie

               C 90/36

         Žaloba podaná 19. februára 2009 – Taliansko/Komisia
   (Vec T-84/09)
   2009/C 90/55
   Jazyk konania: taliančina

      Účastníci konania

      Žalobkyňa: Talianska republika (v zastúpení: L. Ventrella, avvocato dello Stato)

      Žalovaná: Komisia Európskych spoločenstiev

      Návrhy žalobkyne

               —

               zrušiť rozhodnutie 8/12/2008 č. K(2008) 7820, oznámené 9. decembra 2008, ktoré vylučuje z financovania Spoločenstvom niektoré výdavky uskutočnené členskými štátmi na základe Záručnej sekcie Európskeho poľnohospodárskeho usmerňovacieho a záručného fondu (EPUZF), v rozsahu, v akom zavádza určité opravy v neprospech Talianska.

      Žalobné dôvody a hlavné tvrdenia

   Talianska vláda napadla na Súde prvého stupňa Európskych spoločenstiev rozhodnutie Komisie K(2008) 7820 z 8. decembra 2008, ktoré vylučuje z financovania Spoločenstvom niektoré výdavky uskutočnené členskými štátmi na základe Záručnej sekcie Európskeho poľnohospodárskeho usmerňovacieho a záručného fondu (EPUZF).
   Komisia osobitne vylúčila financovanie zo Záručnej sekcie EPUZF rôznych kategórií výdavkov uskutočnených Talianskom počas hospodárskych rokov 2003 až 2007.
   Žaloba sa týka osobitne troch bodov rozhodnutia:

               1.

               časti, ktorá vykonala niektoré paušálne a čiastkové finančné opravy týkajúce sa informovania a reklamy poľnohospodárskych výrobkov na vnútornom trhu (CE 94/2002) a v tretích štátoch (CE 2879/2000) pre finančné obdobia rokov 2004 až 2007 v celkovej hodnote 4 687 229,79 eur;

               2.

               časti, ktorá vykonala paušálne finančné opravy týkajúce sa pomoci výrobe olivového oleja a stolového olivového oleja pre finančné obdobia rokov 2003 až 2006 v celkovej hodnote 105 536 076,42 eur;

               3.

               časti, ktorá vykonala finančné opravy za oneskorené platby a prekročenie finančných limitov pre obdobie roka 2005 v hodnote 12 020 178 eur a pre obdobie roka 2006 v hodnote 44 567 569,37 eur.

         Pokiaľ ide o prvý bod, v žalobe sa uvádza, že postoj Komisie porušuje podstatné formálne náležitosti (článok 253 ES) spočívajúce v nedodržaní kontradiktórnosti, nedostatku šetrenia a nedostatku odôvodnenia, ako aj v porušení zásady proporcionality a skreslenia skutočností.
   V tejto veci, keďže absolútny nedostatok a absolútna neúčinnosť kontrol neboli spochybnené, Komisia považovala za správne uplatniť paušálnu opravu vo výške 10 %, ktorá je úplne neprimeraná a nespravodlivá a zjavne spôsobuje nezákonnosť – z tohto hľadiska – napadnutého rozhodnutia.
   Pokiaľ ide o druhý bod, Komisia uplatnila paušálne finančné opravy (10 % a 5 %) dosahujúce celkovú hodnotu 105 536 076,42 eur pre hospodárske roky 2001 – 2002 a 2002 – 2003.
   V tejto súvislosti sa v žalobe uvádza, že rozhodnutie porušuje podstatné formálne náležitosti (článok 253 ES) spočívajúce v nedostatku odôvodnenia, porušení zásady proporcionality a článkov 26 a 28 nariadenia č. 2366/98 (pôvodné znenie a zmenené a doplnené znenie nariadenia č. 1780/03). Talianska vláda osobitne tvrdí, že Komisia neprihliadla, hoci mala povinnosť – bez primeraného odôvodnenia –, na vysvetľujúce skutočnosti poskytnuté talianskymi orgánmi, najmä čo sa týka všeobecnej organizácie systému sankcií v Taliansku a úplného ukončenia systému GIS oleicolo. V každom prípade paušálna hodnota sankcie uplatnenej Komisiou má nedôvodnú a zjavne neprimeranú výšku, keďže podľa talianskej vlády aj keby sa preukázalo, že došlo k jasnému nevykonaniu pravidiel Spoločenstva, riziko by neprekračovalo 22 504 075,39 eur.
   Pokiaľ ide o štvrtý bod, Komisia sa domnievala, na základe zhodného, nedostatočného a zjavného odôvodnenia, že nemôže prijať odôvodňujúce okolnosti uvedené Talianskom počas konania pred zmierovacím orgánom, „pretože rezerva 4 % poskytnutá článkom 4 ods. 2 nariadenia Komisie (ES) č. 296/96 [článok 9 nariadenia Komisie (ES) č. 883/2006] musela postačovať pre opravné konania, sporné prípady a dodatočné kontroly“. Talianska vláda v tejto súvislosti zdôrazňuje, že limit 4 % nemožno chápať ako absolútnu hranicu: v skutočnosti, vzhľadom na jej účel ochrany rozpočtu Spoločenstva voči podvodom, môže byť prekročená vždy, ak – ako v predmetnej veci – existujú rozumné dôvody na spochybnenie rizika podvodu vo výške prekračujúcej 4 %. Takýto sa zdá byť jediný výklad tohto pravidla, ktorý vyplýva z jeho podstaty.


title: Vec F-125/05: Rozsudok Súdu pre verejnú službu (druhá komora) z  1. februára 2007 – Tsarnavas/Komisia (Úradníci — Povýšenie — Porovnávacie hodnotenie zásluh úradníkov rôznych služieb — Žaloba o náhradu škody — Prípustnosť — Primeraná lehota — Odmeny advokáta — Konanie pred podaním žaloby — Nemajetková ujma)

text:
               10.3.2007

               SK

               Úradný vestník Európskej únie

               C 56/41

         Rozsudok Súdu pre verejnú službu (druhá komora) z 1. februára 2007 – Tsarnavas/Komisia
   (Vec F-125/05) (1)

   (Úradníci - Povýšenie - Porovnávacie hodnotenie zásluh úradníkov rôznych služieb - Žaloba o náhradu škody - Prípustnosť - Primeraná lehota - Odmeny advokáta - Konanie pred podaním žaloby - Nemajetková ujma)
   (2007/C 56/76)
   Jazyk konania: francúzština
   Účastníci konania

      Žalobca: Vassilios Tsarnavas (Atény, Grécko) (v zastúpení: N. Lhoëst, advokát)

      Žalovaná: Komisia Európskych spoločenstiev (v zastúpení: C. Berardis-Kayser a D. Martin, splnomocnení zástupcovia)
   Predmet veci
   Žalobca navrhuje jednak zrušiť rozhodnutia Komisie z 1. apríla 2005 a zo 7. októbra 2005 o zamietnutí jeho návrhov na odškodnenie za majetkovú a nemajetkovú ujmu spôsobenú v rámci povyšovania za roky 1998 a 1999 a jednak zaviazať žalovanú na náhradu škody stanovenú ex equo et bono na 72 000 eur za spôsobenú majetkovú a nemajetkovú ujmu
   Výrok rozsudku

               1.

               Komisia Európskych spoločenstiev je povinná zaplatiť pánovi Tsarnavasovi sumu 3 000 eur ako náhradu nemajetkovej ujmy.

               2.

               V zostávajúcej časti sa žaloba zamieta.

               3.

               Komisia Európskych spoločenstiev znáša svoje vlastné trovy konania a je povinná nahradiť tretinu trov konania pána Tsarnavasa.

               4.

               Pán Tsarnavas znáša dve tretiny svojich vlastných trov konania.

      (1)  Ú. v. EÚ C 60, 11.3.2006, s. 54.


title: Vec F-53/13: Žaloba podaná 27. mája 2013 — ZZ/ESVČ

text:
               27.7.2013

               SK

               Úradný vestník Európskej únie

               C 215/20

         Žaloba podaná 27. mája 2013 — ZZ/ESVČ
   (Vec F-53/13)
   2013/C 215/30
   Jazyk konania: francúzština

      Účastníci konania

      Žalobca: ZZ (v zastúpení: S. Orlandi, J.-N. Louis a D. Abreu Caldas, advokáti)

      Žalovaná: Európska služba pre vonkajšiu činnosť

      Predmet a opis sporu

   Zrušenie rozhodnutia o nepovýšení žalobcu do platovej triedy AD12 v rámci povyšovania v roku 2012

      Návrhy žalobcu

               —

               zrušiť rozhodnutie menovacieho orgánu o nepovýšení žalobcu do platovej triedy AD12 v rámci povyšovania v roku 2012,

               —

               zaviazať ESVČ na náhradu trov konania.


title: Vec T-376/12: Rozsudok Všeobecného súdu z  10. júla 2014 – Grécko/Komisia ( „EPUZF — Záručná sekcia — EPZF a EPFRV — Výdavky vylúčené z financovania — Sušené hrozno — Víno — Výdavky vynaložené Gréckom — Jednorazová finančná oprava — Metóda výpočtu — Povaha konania o zúčtovaní výdavkov — Spojitosť s výdavkami financovanými Úniou“ )

text:
               1.9.2014

               SK

               Úradný vestník Európskej únie

               C 292/37

         Rozsudok Všeobecného súdu z 10. júla 2014 – Grécko/Komisia
   (Vec T-376/12) (1)

   ((„EPUZF - Záručná sekcia - EPZF a EPFRV - Výdavky vylúčené z financovania - Sušené hrozno - Víno - Výdavky vynaložené Gréckom - Jednorazová finančná oprava - Metóda výpočtu - Povaha konania o zúčtovaní výdavkov - Spojitosť s výdavkami financovanými Úniou“))
   2014/C 292/44
   Jazyk konania: gréčtina

      Účastníci konania

      Žalobkyňa: Helénska republika (v zastúpení: I. Chalkias, E. Leftheriotou a S. Papaïoannou, splnomocnení zástupcovia)

      Žalovaná: Európska komisia (v zastúpení: D. Triantafyllou a H. Tserepa-Lacombe, splnomocnení zástupcovia)

      Predmet veci

   Návrh na zrušenie vykonávacieho rozhodnutia Komisie 2012/336/EÚ z 22. júna 2012, ktorým sa z financovania Európskou úniou vylučujú určité výdavky vynaložené členskými štátmi v rámci Záručnej sekcie Európskeho poľnohospodárskeho usmerňovacieho a záručného fondu (EPUZF), v rámci Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV) (Ú. v. EÚ L 165, s. 83) v rozsahu, v akom sa týka Helénskej republiky v sektore sušeného hrozna za rozpočtové roky 2007, 2008 a 2009 a v sektore vinohradníctva a vinárstva

      Výrok rozsudku

               1.

               Vykonávacie rozhodnutie Komisie 2012/336/EÚ z 22. júna 2012, ktorým sa z financovania Európskou úniou vylučujú určité výdavky vynaložené členskými štátmi v rámci Záručnej sekcie Európskeho poľnohospodárskeho usmerňovacieho a záručného fondu (EPUZF), v rámci Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), sa zrušuje v rozsahu, v akom sa na Helénsku republiku uplatňuje jednorazová finančná oprava v sektore vinohradníctva a vinárstva.

               2.

               V zostávajúcej časti sa žaloba zamieta.

               3.

               Každý účastník konania znáša svoje vlastné trovy konania.

      (1)  Ú. v. EÚ C 331, 27.10.2012.


title: Vec C-429/07: Návrh na začatie prejudiciálneho konania, ktorý podal Gerechtshof Amsterdam (Holandsko) 17. septembra 2007 – Inspecteur van de Belastingdienst/P/kantoor P/X BV

text:
               8.12.2007

               SK

               Úradný vestník Európskej únie

               C 297/23

         Návrh na začatie prejudiciálneho konania, ktorý podal Gerechtshof Amsterdam (Holandsko) 17. septembra 2007 – Inspecteur van de Belastingdienst/P/kantoor P/X BV
   (Vec C-429/07)
   (2007/C 297/37)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Gerechtshof Amsterdam
   Účastníci konania pred vnútroštátnym súdom

      Žalobkyňa: Inspecteur van de Belastingdienst/P/kantoor P

      Žalovaný: X BV
   Prejudiciálne otázky
   Je Komisia na základe článku 15 ods. 3 nariadenia 1/2003 (1) oprávnená z vlastného podnetu, predložiť písomné pripomienky v konaní, ktorého predmetom je otázka, či sa môže pokuta, ktorú uložila Komisia spoločnosti X KG kvôli porušeniu predpisov európskeho práva o hospodárskej súťaži a ktorú (čiastočne) previedla na dotknutú osobu, odpočítať zo zisku (na daniach), ktorý dotknutá osoba dosiahla v roku 2002?

      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, 2003, s. 1; Mim. vyd. 08/002, s. 205).


title: Vec C-344/08: Rozsudok Súdneho dvora (druhá komora) zo 16. júla 2009 (návrh na začatie prejudiciálneho konania, ktorý podal Sąd Rejonowy w Kościanie — Poľská republika) — trestné konanie proti Tomaszovi Rubachovi [Ochrana druhov voľne žijúcich živočíchov a rastlín — Druhy uvedené v prílohe B nariadenia (ES) č. 338/97 — Dôkaz o zákonnosti nadobudnutia exemplárov týchto druhov — Dôkazné bremeno — Prezumpcia neviny — Právo na obhajobu]

text:
               12.9.2009

               SK

               Úradný vestník Európskej únie

               C 220/14

         Rozsudok Súdneho dvora (druhá komora) zo 16. júla 2009 (návrh na začatie prejudiciálneho konania, ktorý podal Sąd Rejonowy w Kościanie — Poľská republika) — trestné konanie proti Tomaszovi Rubachovi
   (Vec C-344/08) (1)

   (Ochrana druhov voľne žijúcich živočíchov a rastlín - Druhy uvedené v prílohe B nariadenia (ES) č. 338/97 - Dôkaz o zákonnosti nadobudnutia exemplárov týchto druhov - Dôkazné bremeno - Prezumpcia neviny - Právo na obhajobu)
   2009/C 220/22
   Jazyk konania: poľština

      Vnútroštátny súd, ktorý podal návrh na začatie prejudiciálneho konania

   Sąd Rejonowy w Kościanie

      Účastník trestného konania pred vnútroštátnym súdom

   Tomasz Rubach

      Predmet veci

   Návrh na začatie prejudiciálneho konania — Sąd Rejonowy w Kościanie — Výklad článku 8 ods. 5 nariadenia Rady (ES) č. 338/97 z 9. decembra 1996 o ochrane druhov voľne žijúcich živočíchov a rastlín reguláciou obchodu s nimi (Ú. v. ES L 61, 1997, s. 1; Mim. vyd. 15/003, s. 136) — Pojem „dôkaz“ o zákonnosti nadobudnutia exemplárov druhov živočíchov uvedených v prílohe B

      Výrok rozsudku

   Článok 8 ods. 5 nariadenia Rady (ES) č. 338/97 z 9. decembra 1996 o ochrane druhov voľne žijúcich živočíchov a rastlín reguláciou obchodu s nimi treba vykladať v tom zmysle, že v trestnom konaní proti osobe, ktorá je obvinená z toho, že porušila toto ustanovenie, je v zásade možné použiť všetky dôkazné prostriedky, ktoré sú prípustné podľa procesného práva príslušného členského štátu v podobných konaniach, aby mohlo byť rozhodnuté o zákonnosti nadobudnutia exemplárov druhov živočíchov uvedených v prílohe B tohto nariadenia. Rovnako s ohľadom na zásadu prezumpcie neviny môže táto osoba použiť všetky tieto prostriedky na preukázanie toho, že uvedené exempláre nadobudla zákonným spôsobom podľa podmienok stanovených v uvedenom ustanovení.

      (1)  Ú. v. EÚ C 272, 25.10.2008.


title: Vec C-106/08: Uznesenie predsedu Súdneho dvora z  24. apríla 2009 — Komisia Európskych spoločenstiev/Helénska republika

text:
               1.8.2009

               SK

               Úradný vestník Európskej únie

               C 180/36

         Uznesenie predsedu Súdneho dvora z 24. apríla 2009 — Komisia Európskych spoločenstiev/Helénska republika
   (Vec C-106/08) (1)

   2009/C 180/63

      Jazyk konania: gréčtina

   Predseda Súdneho dvora nariadil výmaz veci.

      (1)  Ú. v. EÚ C 128, 24.5.2008.


title: Vec C-194/15: Návrh na začatie prejudiciálneho konania, ktorý podal Commissione Tributaria Provinciale di Torino (Taliansko) 28. apríla 2015 – Véronique Baudinet a i./Agenzia delle Entrate – Direzione Provinciale I di Torino

text:
               27.7.2015

               SK

               Úradný vestník Európskej únie

               C 245/5

         Návrh na začatie prejudiciálneho konania, ktorý podal Commissione Tributaria Provinciale di Torino (Taliansko) 28. apríla 2015 – Véronique Baudinet a i./Agenzia delle Entrate – Direzione Provinciale I di Torino
   (Vec C-194/15)
   (2015/C 245/07)
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Commissione Tributaria Provinciale di Torino

      Účastníci konania pred vnútroštátnym súdom

      Žalobcovia: Véronique Baudinet, Adrien Boyer, Pauline Boyer, Edouard Boyer

      Žalovaný: Agenzia delle Entrate – Direzione Provinciale I di Torino

      Prejudiciálna otázka

   Bránia články 63 a 65 Zmluvy o fungovaní Európskej únie právnym predpisom členského štátu, na základe ktorých sa v prípade, keď je rezident tohto štátu – akcionár spoločnosti so sídlom v inom členskom štáte – príjemcom dividend zdaňovaných v oboch štátoch, následky dvojitého zdanenia nenaprávajú prostredníctvom priznania zápočtu dane v štáte bydliska, a to aspoň vo výške dane, zaplatenej v štáte sídla spoločnosti vyplácajúcej predmetné dividendy?


title: Vec T-42/06 R: Uznesenie predsedu Súdu prvého stupňa z  12. mája 2006  – Gollnisch/Parlament ( Predbežné opatrenie — Právny akt Parlamentu — Ochrana imunity člena Parlamentu — Návrh na odklad výkonu — Prípustnosť )

text:
               15.7.2006

               SK

               Úradný vestník Európskej únie

               C 165/27

         Uznesenie predsedu Súdu prvého stupňa z 12. mája 2006 – Gollnisch/Parlament
   (Vec T-42/06 R)
   („Predbežné opatrenie - Právny akt Parlamentu - Ochrana imunity člena Parlamentu - Návrh na odklad výkonu - Prípustnosť“)
   (2006/C 165/53)
   Jazyk konania: francúzština
   Účastníci konania

      Žalobca: Bruno Gollnisch (Limonest, Francúzsko) (v zastúpení: W. de Saint Just, advokát)

      Žalovaný: Európsky parlament (v zastúpení: H. Krück, C. Karamarcos a A. Padowska, splnomocnení zástupcovia)
   Predmet veci
   Návrh na odklad výkonu rozhodnutia Európskeho parlamentu z 13. decembra 2005 neochraňovať imunitu a výsady pána B. Gollnischa
   Výrok uznesenia

               1.

               Návrh na nariadenie predbežného opatrenia sa zamieta.

               2.

               O trovách konania sa rozhodne v konaní o veci samej.


title: Vec T-568/11: Žaloba podaná 26. októbra 2011 — Kokomarina/ÚHVT — Euro Shoe Unie (interdit de me gronder I D M G)

text:
               14.1.2012

               SK

               Úradný vestník Európskej únie

               C 13/19

         Žaloba podaná 26. októbra 2011 — Kokomarina/ÚHVT — Euro Shoe Unie (interdit de me gronder I D M G)
   (Vec T-568/11)
   2012/C 13/39
   Jazyk, v ktorom bola podaná žaloba: francúzština

      Účastníci konania

      Žalobkyňa: Kokomarina (Concarneau, Francúzsko) (v zastúpení: C. Charrière-Bournazel, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Euro Shoe Unie NV (Beringen, Belgicko)

      Návrhy

   Žalobkyňa navrhuje, aby Všeobecný súd:

               —

               vyhlásil žalobu spoločnosti Kokomarina za prípustnú,

               —

               zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 21. júla 2011 vo veci R 1814/2010-1,

               —

               zamietol námietku spoločnosti EURO SHOE UNIE NV proti prihláške ochrannej známky Spoločenstva „I D M G — interdit de me gronder“ podanej spoločnosťou Kokomarina.

      Dôvody a hlavné tvrdenia

      Prihlasovateľ ochrannej známky Spoločenstva: žalobkyňa.

      Prihlasovaná ochranná známka Spoločenstva: obrazová ochranná známka obsahujúca slovný prvok „interdit de me gronder I D M G“ pre výrobky zaradené do triedy 25.

      Majiteľ ochrannej známky alebo označenia namietaných v námietkovom konaní: Euro Shoe Unie NV.

      Namietaná ochranná známka alebo označenie: slovná ochranná známka Beneluxu „DMG“ pre výrobky zaradené do tried 18, 25 a 35.

      Rozhodnutie námietkového oddelenia: prijatie námietky.

      Rozhodnutie odvolacieho senátu: zamietnutie odvolania.

      Dôvody žaloby: nedostatočné používanie namietanej ochrannej známky a neexistencia pravdepodobnosti zámeny.


title: Vec T-623/13: Rozsudok Všeobecného súdu z 12. mája 2015 – Unión de Almacenistas de Hierros de España/Komisia („Prístup k dokumentom — Nariadenie (ES) č. 1049/2001 — Dokumenty týkajúce sa dvoch vnútroštátnych konaní vo veci hospodárskej súťaže — Dokumenty odovzdané Komisii vnútroštátnym orgánom hospodárskej súťaže v rámci spolupráce uvádzanej ustanoveniami práva Únie — Zamietnutie prístupu — Výnimka vzťahujúca sa na ochranu cieľov inšpekcií, vyšetrovania a kontroly — Výnimka vzťahujúca sa na ochranu obchodných záujmov tretej osoby — Neexistencia povinnosti dotknutej inštitúcie vykonať konkrétne a individuálne preskúmanie obsahu dokumentov uvedených v žiadosti o prístup, pokiaľ je predmetné vyšetrovanie definitívne ukončené — Absencia potreby opatrenia na zabezpečenie priebehu konania požadujúceho predloženie sporných dokumentov — Nezohľadnenie osobitnej situácie žiadateľa“)

text:
               29.6.2015

               SK

               Úradný vestník Európskej únie

               C 213/33

         Rozsudok Všeobecného súdu z 12. mája 2015 – Unión de Almacenistas de Hierros de España/Komisia
   (Vec T-623/13) (1)

   ((„Prístup k dokumentom - Nariadenie (ES) č. 1049/2001 - Dokumenty týkajúce sa dvoch vnútroštátnych konaní vo veci hospodárskej súťaže - Dokumenty odovzdané Komisii vnútroštátnym orgánom hospodárskej súťaže v rámci spolupráce uvádzanej ustanoveniami práva Únie - Zamietnutie prístupu - Výnimka vzťahujúca sa na ochranu cieľov inšpekcií, vyšetrovania a kontroly - Výnimka vzťahujúca sa na ochranu obchodných záujmov tretej osoby - Neexistencia povinnosti dotknutej inštitúcie vykonať konkrétne a individuálne preskúmanie obsahu dokumentov uvedených v žiadosti o prístup, pokiaľ je predmetné vyšetrovanie definitívne ukončené - Absencia potreby opatrenia na zabezpečenie priebehu konania požadujúceho predloženie sporných dokumentov - Nezohľadnenie osobitnej situácie žiadateľa“))
   (2015/C 213/55)
   Jazyk konania: španielčina

      Účastníci konania

      Žalobkyňa: Unión de Almacenistas de Hierros de España (Madrid, Španielsko) (v zastúpení: A. Creus Carreras a A. Valiente Martin, advokáti)

      Žalovaná: Európska komisia (v zastúpení: J. Baquero Cruz a F. Clotuche-Duvieusart, splnomocnení zástupcovia)

      Vedľajší účastník, ktorý v konaní podporuje žalovanú: Spolková republika Nemecko (v zastúpení: T. Henze, K. Petersen a A. Lippstreu, splnomocnení zástupcovia)

      Predmet veci

   Návrh na zrušenie rozhodnutia Komisie z 18. septembra 2013, ktorým bol žalobkyni odmietnutý prístup k niektorým dokumentom týkajúcim sa korešpondencie, ktorú si medzi sebou vymenili Komisia a Comisión Nacional de la Competencia (CNC, španielska Národná komisia pre hospodársku súťaž) v súvislosti s dvomi vnútroštátnymi konaniami, ktoré začala Comisión Nacional de la Competencia

      Výrok rozsudku

               1.

               Žaloba sa zamieta.

               2.

               Unión de Almacenistas de Hierros de España znáša svoje vlastné trovy konania a je povinná nahradiť trovy konania, ktoré vznikli Európskej komisii.

               3.

               Spolková republika Nemecko znáša svoje vlastné trovy konania.

      (1)  Ú. v. EÚ C 24, 25.1.2014.


title: Spojené veci C-445/07 P a C-455/07 P: Rozsudok Súdneho dvora (prvá komora) z  10. septembra 2009 — Komisia Európskych spoločenstiev/Ente per le Ville Vesuviane (C-445/07 P), Ente per le Ville Vesuviane/Komisia Európskych spoločenstiev (C-455/07 P) [Odvolanie — Európsky fond pre regionálny rozvoj (EFRR) — Zhodnocovanie infraštruktúr s cieľom rozvoja turizmu v regióne Kampánia (Taliansko) — Zastavenie finančnej pomoci Spoločenstva — Žaloba o neplatnosť — Prípustnosť — Regionálna alebo miestna entita — Akty, ktoré sa priamo a osobne týkajú tejto entity]

text:
               7.11.2009

               SK

               Úradný vestník Európskej únie

               C 267/11

         Rozsudok Súdneho dvora (prvá komora) z 10. septembra 2009 — Komisia Európskych spoločenstiev/Ente per le Ville Vesuviane (C-445/07 P), Ente per le Ville Vesuviane/Komisia Európskych spoločenstiev (C-455/07 P)
   (Spojené veci C-445/07 P a C-455/07 P) (1)

   (Odvolanie - Európsky fond pre regionálny rozvoj (EFRR) - Zhodnocovanie infraštruktúr s cieľom rozvoja turizmu v regióne Kampánia (Taliansko) - Zastavenie finančnej pomoci Spoločenstva - Žaloba o neplatnosť - Prípustnosť - Regionálna alebo miestna entita - Akty, ktoré sa priamo a osobne týkajú tejto entity)
   2009/C 267/18
   Jazyk konania: taliančina

      Účastníci konania

      Odvolateľky: Komisia Európskych spoločenstiev (v zastúpení: L. Flynn, splnomocnený zástupca, A. Dal Ferro, avvocato) (C-445/07 P), Ente per le Ville Vesuviane (v zastúpení: E. Soprano, avvocato) (C-455/07 P)

      Ďalší účastníci konania: Ente per le Ville Vesuviane (v zastúpení: E. Soprano, avvocato) (C-455/07 P), Komisia Európskych spoločenstiev (v zastúpení: L. Flynn, splnomocnený zástupca, A. Dal Ferro, avvocato) (C-445/07 P)

      Predmet veci

   Odvolanie proti rozsudku Súdu prvého stupňa (druhá komora) z 18. júla 2007, Ente per le Ville Vesuviane/Komisia (T-189/02), ktorým Súd prvého stupňa zamietol návrh na zrušenie rozhodnutia Komisie D (2002) 810111 z 13. marca 2002 o zastavení finančnej pomoci z Európskeho fondu pre regionálny rozvoj (EFRR) v rámci investovania do infraštruktúry v Kampánii (Taliansko) týkajúcej sa integrovaného systému zhodnotenia troch vezuvských víl na turistické účely (EFRR č. 86/05/04/054)

      Výrok rozsudku

               1.

               Rozsudok Súdu prvého stupňa Európskych spoločenstiev z 18. júla 2007, Ente per le Ville Vesuviane/Komisia (T-189/02), sa zrušuje v rozsahu, v akom sa v ňom rozhodlo o prípustnosti žaloby podanej Ente per le Ville Vesuviane a domáhajúcej sa zrušenia rozhodnutia Komisie D (2002) 810111 z 13. marca 2002 o zastavení finančnej pomoci z Európskeho fondu pre regionálny rozvoj (EFRR) v rámci investovania do infraštruktúry v Kampánii (Taliansko) týkajúcej sa integrovaného systému zhodnotenia troch vezuvských víl na turistické účely.

               2.

               Žaloba Ente per le Ville Vesuviane smerujúca k zrušeniu uvedeného rozhodnutia sa zamieta ako neprípustná.

               3.

               Nie je potrebné rozhodnúť o odvolaní, ktoré podala Ente per le Ville Vesuviane.

               4.

               Ente per le Ville Vesuviane je povinná nahradiť trovy tohto konania, ako aj trovy spojené s konaním v prvom stupni.

      (1)  Ú. v. EÚ C 297, 8.12.2007.


title: Vec T-56/16: Žaloba podaná 10. februára 2016 – Oil Pension Fund Investment Company/Rada

text:
               29.3.2016

               SK

               Úradný vestník Európskej únie

               C 111/35

         Žaloba podaná 10. februára 2016 – Oil Pension Fund Investment Company/Rada
   (Vec T-56/16)
   (2016/C 111/42)
   Jazyk konania: nemčina

      Účastníci konania

      Žalobkyňa: Oil Pension Fund Investment Company (Teherán, Irán) (v zastúpení: K. Kleinschmidt, advokát)

      Žalovaná: Rada Európskej únie

      Návrhy

   Žalobkyňa navrhuje, aby Všeobecný súd:

               —

               s okamžitou účinnosťou vyhlásil rozhodnutie Rady (SZBP) 2015/2216 z 30. novembra 2015, ktorým sa mení rozhodnutie 2010/413/SZBP o reštriktívnych opatreniach voči Iránu, ako aj vykonávacie nariadenie Rady (EÚ) 2015/2204 z 30. novembra 2015, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu, za neplatné, a to v rozsahu, v ako sa tieto právne akty dotýkajú žalobkyne;

               —

               vydal organizačné procesné opatrenie podľa článku 89 Rokovacieho poriadku Všeobecného súdu, ktorým sa žalovanej uloží povinnosť predložiť všetky podklady súvisiace s napadnutým rozhodnutím, pokiaľ sa tieto podklady týkajú žalobkyne;

               —

               pripojil spis vo veci Oil Pension Fund Investment Company/Rada (T-121/13, ECLI:EU:T:2015:645);

               —

               uložil Rade povinnosť nahradiť trovy konania.

      Dôvody a hlavné tvrdenia

   Na podporu svojej žaloby žalobkyňa uvádza štyri žalobné dôvody.

               1.

               Prvý žalobný dôvod sa zakladá na porušení článku 266 ZFEÚ

                           —

                           Žalobkyňa zastáva názor, že článok 266 ZFEÚ zakazuje Rade vydávať právne akty, ktoré majú rovnaký obsah ako právne akty z 21. decembra 2012, ktoré Všeobecný súd vyhlásil za neplatné rozsudkom vo veci Oil Pension Fund Investment Company/Rada (T-121/13, ECLI:EU:T:2015:645).

               2.

               Druhý žalobný dôvod sa zakladá na porušení práva žalobkyne na obhajobu, porušení jej práva na účinnú právnu ochranu a porušení povinnosti odôvodnenia

                           —

                           Žalobkyňa v tejto súvislosti namieta, že nebola riadne vypočutá a že jej nebola poskytnutá možnosť nahliadnuť do spisu. Odôvodnenie uvedené v napadnutých právnych aktoch nie je podľa nej logické. Preto bolo porušené jej právo na obhajobu a právo na účinnú právnu ochranu. Súčasne bolo porušené jej právo byť vypočutá. Ďalej vytýka, že Rada nesprávne preskúmala okolnosti týkajúce sa žalobkyne. Tvrdí, že jej bolo odopreté spravodlivé súdne konanie podľa zásad právneho štátu, pretože sa z dôvodu neznalosti vytýkaných skutočností a údajných dôkazných prostriedkov Rady nemohla k nim konkrétne vyjadriť a v spore nemohla predložiť žiadne dôkazy, ktoré by preukazovali opak.

               3.

               Tretí žalobný dôvod sa zakladá na zjavne nesprávnom posúdení, neuplatnení alebo nesprávnom uplatnení voľnej úvahy a porušení zásady proporcionality

                           —

                           Podľa názoru žalobkyne sa Rada pri vydaní napadnutých právnych aktov dopustila zjavne nesprávneho posúdenia. Rada nedostatočne alebo nesprávne zistila skutkový stav, z ktorého napadnuté právne akty vychádzajú. V tejto súvislosti sa okrem iného uvádza, že pokiaľ ide o žalobkyňu, dôvody pre vydanie obmedzujúcich opatrení, ktoré sa uvádzajú v napadnutých právnych aktoch, sú nesprávne. Napadnuté právne akty okrem toho porušujú zásadu proporcionality.

               4.

               Tretí žalobný dôvod sa zakladá na porušení základných práv zakotvených v Charte základných práv Európskej únie

                           —

                           Žalobkyňa tvrdí, že napadnuté právne akty porušili jej základné práva zaručené Chartou základných práv Európskej únie (ďalej len „Charta“). V tejto súvislosti tvrdí, že došlo k porušeniu slobody podnikania v Európskej únii (článok 16 Charty) a práva užívať svoj oprávnene nadobudnutý majetok a voľne s ním nakladať v Európskej únii (článok 17 Charty). Žalobkyňa ďalej vytýka porušenie zásady rovnosti pred zákonom (článok 20 Charty) a zásady nediskriminácie (článok 21 Charty).


title: Vec T-508/09: Žaloba podaná 22. decembra 2009 — Cañas/Komisia

text:
               27.3.2010

               SK

               Úradný vestník Európskej únie

               C 80/26

         Žaloba podaná 22. decembra 2009 — Cañas/Komisia
   (Vec T-508/09)
   2010/C 80/46
   Jazyk konania: francúzština

      Účastníci konania

      Žalobca: Guillermo Cañas (Buenos Aires, Argentína) (v zastúpení: F. Laboulfie, advokát)

      Žalovaná: Európska komisia

      Návrhy žalobcu

               —

               zrušiť rozhodnutie Európskej komisie z 12. októbra 2009 vo veci COMP/39471, Guillermo Cañas proti WADA, ATP a ICAS.

      Žalobné dôvody a hlavné tvrdenia

   Žalobca, ktorý je argentínskym profesionálnym tenistom, navrhuje zrušenie rozhodnutia Komisie z 12. októbra 2009, ktorým Komisia zamietla z dôvodu neexistencie dostatočného záujmu Spoločenstva sťažnosť žalobcu proti Svetovej antidopingovej agentúre (WADA), ATP Tour Inc. (ATP) a Medzinárodnej arbitrážnej rade pre šport (ICAS) týkajúcu sa údajného porušenia článku 81 a/alebo článku 82 Zmluvy ES v súvislosti s dohodami alebo zosúladenými postupmi a zneužitím dominantného postavenia zo strany týchto športových organizácií.
   Na podporu svojej žaloby žalobca uvádza, že predpisy Svetového antidopingového kódexu vyhotovené, uplatňované a schválené WADA, ATP a ICAS sú diskriminačné, pretože umožňujú trestať rôznym spôsobom dvoch atlétov s pozitívnym nálezom spôsobeným z nedbanlivosti v závislosti od zatriedenia látky zistenej v ich telesných tekutinách. Konkrétne žalobca tvrdí, že tieto antidopingové predpisy trestajú najmenej ročným pozastavením činnosti doping z nedbanlivosti takzvanou zakázanou látkou, kým minimálnou sankciou za doping z nedbanlivosti takzvanou špecifickou látkou (dnes špecifikovanou) je upozornenie.
   Podľa žalobcu dotknuté antidopingové predpisy sú neprimerané, keďže nimi upravený sankčný režim neumožňuje zohľadniť účinok, ktorý je v prejednávanej veci škodlivý, náhodného absorbovania určitej látky. Antidopingové predpisy, ako aj ich uplatnenie, sú neprimerané vo vzťahu k (relatívnej) závažnosti pochybenia, ktoré sa mu vytýka.
   WADA, ATP a ICAS, tri podniky v zmysle práva Spoločenstva, uzavreli dohody alebo uskutočnili zosúladené postupy, ktorými neoprávnene obmedzili hospodársku súťaž medzi profesionálnymi tenistami a ovplyvnili obchod medzi členskými štátmi. Antidopingové predpisy sa uplatňujú na všetkých atlétov vo všetkých športových disciplínách, v každom prípade v olympijských, a nielen na žalobcu, čo je dôvodom, pre ktorý ich zákaz predstavuje dôležitý záujem Spoločenstva.
   Navyše WADA, ATP a ICAS nezávisle jeden od druhého a/alebo spoločne zneužili svoje dominantné postavenie najskôr na skutočnú a potenciálnu diskrimináciu medzi profesionálnymi športovcami, a ďalej preto, že antidopingové predpisy umožnili ATP odmietnuť uzavretie zmluvy s tenistom, s nedbanlivostne zavineným pozitívnym nálezom zakázanej látky počas minimálne jednoročného obdobia.


title: Vec C-39/08: Návrh na začatie prejudiciálneho konania, ktorý podal Bundespatentgericht (Nemecko) 4. februára 2008 – Bild.T-Online.de AG & Co. KG a Präsident des Deutschen Patent- u. Markenamts

text:
               26.4.2008

               SK

               Úradný vestník Európskej únie

               C 107/12

         Návrh na začatie prejudiciálneho konania, ktorý podal Bundespatentgericht (Nemecko) 4. februára 2008 – Bild.T-Online.de AG & Co. KG a Präsident des Deutschen Patent- u. Markenamts
   (Vec C-39/08)
   (2008/C 107/18)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundespatentgericht
   Účastníci konania pred vnútroštátnym súdom
   Bild.T-Online.de AG & Co. KG a Präsident des Deutschen Patent- u. Markenamts
   Prejudiciálne otázky

               1.

               Vyžaduje článok 3 smernice 89/104/EHS z 21. decembra 1988 (1) pre zabezpečenie rovnosti príležitostí v hospodárskej súťaži rovnaké zaobchádzanie s totožnými alebo porovnateľnými prihláškami ochranných známok?

               2.

               Ak áno, je súd povinný zaoberať sa konkrétnymi poukazmi na rozdiel v zaobchádzaní porušujúci hospodársku súťaž a do preskúmania pritom zahrnúť predchádzajúce rozhodnutia príslušného orgánu v rovnakých prípadoch?

               3.

               Ak áno, je súd pri výklade a použití článku 3 smernice 89/104/EHS z 21. decembra 1988 povinný zohľadniť zákaz diskriminácie porušujúcej hospodársku súťaž, ak takúto diskrimináciu zistil? Ak budú otázky 1 až 3 zodpovedané záporne, musí potom existovať vnútroštátna zákonná možnosť, aby na účel zabránenia narušeniu hospodárskej súťaže mal vnútroštátny orgán z úradnej moci povinnosť začať konanie o neplatnosti proti ochranným známkam už predtým neprávom zapísaným?

               4.

               Ak budú otázky 1 až 3 zodpovedané záporne, musí potom existovať vnútroštátna zákonná možnosť, aby na účel zabránenia narušeniu hospodárskej súťaže mal vnútroštátny orgán z úradnej moci povinnosť začať konanie o neplatnosti proti ochranným známkam už predtým neprávom zapísaným?

      (1)  Ú. v. EÚ L 40, 1989, s. 1.


title: Vec C-216/04: Uznesenie predsedu štvrtej komory Súdneho dvora z  5. apríla 2006  (návrh na začatie prejudiciálneho konania, ktorý podal Consiglio di Stato – Taliansko) – SABA Italia SpA/Comune di Bolzano, SEAB SpA

text:
               29.7.2006

               SK

               Úradný vestník Európskej únie

               C 178/29

         Uznesenie predsedu štvrtej komory Súdneho dvora z 5. apríla 2006 (návrh na začatie prejudiciálneho konania, ktorý podal Consiglio di Stato – Taliansko) – SABA Italia SpA/Comune di Bolzano, SEAB SpA
   (Vec C-216/04) (1)

   (2006/C 178/48)

      Jazyk konania: taliančina

   Predseda štvrtej komory nariadil výmaz veci.

      (1)  Ú. v. EÚ C 190, 24.7.2004.


title: Vec T-535/13: Uznesenie Všeobecného súdu z  13. januára 2015 – Vakoma/ÚHVT – VACOM (VAKOMA) ( „Ochranná známka Spoločenstva — Námietkové konanie — Prihláška obrazovej ochrannej známky Spoločenstva VAKOMA — Skoršia slovná ochranná známka Spoločenstva VACOM — Návrh na začatie konania — Nedodržanie formálnych náležitostí — Zjavná neprípustnosť“ )

text:
               9.3.2015

               SK

               Úradný vestník Európskej únie

               C 81/19

         Uznesenie Všeobecného súdu z 13. januára 2015 – Vakoma/ÚHVT – VACOM (VAKOMA)
   (Vec T-535/13) (1)

   ((„Ochranná známka Spoločenstva - Námietkové konanie - Prihláška obrazovej ochrannej známky Spoločenstva VAKOMA - Skoršia slovná ochranná známka Spoločenstva VACOM - Návrh na začatie konania - Nedodržanie formálnych náležitostí - Zjavná neprípustnosť“))
   (2015/C 081/25)
   Jazyk konania: nemčina

      Účastníci konania

      Žalobkyňa: Vakoma GmbH (Magdebourg, Nemecko) (v zastúpení: P. Kazzer, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: D. Walicka, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: VACOM Vakuum Komponenten & Messtechnik GmbH (Jena, Nemecko)

      Predmet veci

   Žaloba podaná proti rozhodnutiu prvého odvolacieho senátu ÚHVT z 1. augusta 2013 (vec R 908/2012-1) týkajúcemu sa námietkového konania medzi VACOM Vakuum Komponenten & Messtechnik GmbH a Vakoma GmbH

      Výrok

               1.

               Žaloba sa zamieta ako zjavne neprípustná.

               2.

               Vakoma GmbH je povinná nahradiť trovy konania.

      (1)  Ú. v. EÚ C 367, 14.12.2013.


title: Vec T-191/05: Žaloba podaná 10. mája 2005: Viviane Le Maire proti Komisii Európskych spoločenstiev

text:
               23.7.2005

               SK

               Úradný vestník Európskej únie

               C 182/41

         Žaloba podaná 10. mája 2005: Viviane Le Maire proti Komisii Európskych spoločenstiev
   (Vec T-191/05)
   (2005/C 182/77)
   Jazyk konania: francúzština
   Viviane Le Maire, bydliskom v Evere (Belgicko), v zastúpení: Gilles Bounéou a Frédéric Frabetti, advokáti, ktorí si zvolili adresu na doručovanie v Luxemburgu, podala 10. mája 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobkyňa navrhuje, aby Súd prvého stupňa:

               1.

               zrušil implicitné rozhodnutie z 5. septembra 2004, ktorým Komisia zamietla žalobkyni denné diéty po jej nástupe do funkcie,

               2.

               zaviazal Komisiu Európskych spoločenstiev nahradiť trovy konania.

         Žalobné dôvody a hlavné tvrdenia
   Žalobkyňa v tomto konaní namieta proti rozhodnutiu orgánu povereného menovaním, ktorým jej boli zamietnuté denné diéty upravené v článku 10 prílohy VII Služobného poriadku. Z dokumentov pripojených k žalobe vyplýva, že dôvodom zamietnutia bola skutočnosť, že obdobie 120 dní uvedené v ods. 2 písm. a) tohto ustanovenia v tomto prípade uplynulo.
   Na podporu svojich návrhov žalobkyňa uvádza:

               —

               porušenie článku 10 prílohy VII Služobného poriadku v znení pred 1. májom 2004 a po tomto dátume, v rozsahu, v akom ju príslušný orgán podrobil požiadavkám, ktoré z tohto ustanovenia nevyplývajú,

               —

               rušenie zásady správneho úradného postupu, zákazu svojvoľného konania a zneužitia právomoci tým, že sa od žalobkyne požadovalo, aby predložila dôkaz o nájme domu,

               —

               dodržanie zásady povinnosti odôvodnenia aktov,

               —

               porušenie zásady rovnakého zaobchádzania a zásady zákazu diskriminácie,

               —

               nedodržanie povinnosti starostlivosti o zamestnancov.


title: Spojené veci C-210/11 a C-211/11: Rozsudok Súdneho dvora (šiesta komora) z  18. júla 2013 (návrhy na začatie prejudiciálneho konania, ktoré podal Cour de cassation — Belgicko) — Belgické kráľovstvo/Medicom SPRL (C-210/11), Maison Patrice Alard SPRL (C-211/11) (Návrh na začatie prejudiciálneho konania — Šiesta smernica o DPH — Článok 6 ods. 2 prvý pododsek písm. a) a článok 13 B písm. b) — Právo na odpočet — Investičný majetok patriaci právnickým osobám a čiastočne poskytnutý ich konateľom na ich súkromné potreby — Neexistencia nájmu plateného v peniazoch, ale zohľadnenie naturálnej výhody na účely dane z príjmu)

text:
               7.9.2013

               SK

               Úradný vestník Európskej únie

               C 260/4

         Rozsudok Súdneho dvora (šiesta komora) z 18. júla 2013 (návrhy na začatie prejudiciálneho konania, ktoré podal Cour de cassation — Belgicko) — Belgické kráľovstvo/Medicom SPRL (C-210/11), Maison Patrice Alard SPRL (C-211/11)
   (Spojené veci C-210/11 a C-211/11) (1)

   (Návrh na začatie prejudiciálneho konania - Šiesta smernica o DPH - Článok 6 ods. 2 prvý pododsek písm. a) a článok 13 B písm. b) - Právo na odpočet - Investičný majetok patriaci právnickým osobám a čiastočne poskytnutý ich konateľom na ich súkromné potreby - Neexistencia nájmu plateného v peniazoch, ale zohľadnenie naturálnej výhody na účely dane z príjmu)
   2013/C 260/06
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Cour de cassation

      Účastníci konania pred vnútroštátnym súdom

      Žalobca: Belgické kráľovstvo

      Žalovaní: Medicom SPRL (C-210/11), Maison Patrice Alard SPRL (C-211/11)

      Predmet veci

   Návrh na začatie prejudiciálneho konania — Cour de cassation (Belgicko) — Výklad článku 6 ods. 2 prvého pododseku písm. a) a článku 13 B písm. b) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Oslobodenie od DPH — Pojem poskytovania služieb spojených s nehnuteľnosťou — Užívanie časti nehnuteľnosti, ktorá je súčasťou majetku podniku, na súkromné potreby konateľov a ich rodín, za neexistencie nájomného splatného v peniazoch, ktoré ale predstavuje naturálnu výhodu — Vylúčenie práva na odpočet

      Výrok rozsudku

               1.

               Článok 6 ods. 2 prvý pododsek písm. a) a článok 13 B písm. b) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 95/7/ES z 10. apríla 1995, sa majú vykladať v tom zmysle, že bránia tomu, aby poskytnutie časti nehnuteľnosti, ktorá je majetkom právnickej osoby, na súkromné potreby jej konateľa bez toho, aby na ťarchu užívateľov ako protihodnota za užívanie tejto nehnuteľnosti bolo dojednané nájomné splatné v peniazoch, predstavovalo prenajímanie nehnuteľného majetku oslobodené od dane v zmysle tejto smernice, a skutočnosť, že takéto poskytnutie sa vzhľadom na vnútroštátnu právnu úpravu týkajúcu sa dane z príjmu považuje za naturálnu výhodu vyplývajúcu z výkonu štatutárnych povinností alebo výkonu pracovných zmlúv týmito užívateľmi, je v tejto súvislosti bezvýznamná.

               2.

               Článok 6 ods. 2 prvý pododsek písm. a) a článok 13 B písm. b) šiestej smernice 77/388, zmenenej a doplnenej smernicou Rady 95/7/ES, sa majú vykladať v tom zmysle, že v situáciách, ako sú situácie v konaniach vo veci samej, skutočnosť, že poskytnutie celej alebo časti nehnuteľnosti v celom rozsahu určenej na podnikanie konateľom, riaditeľom alebo spoločníkom tejto spoločnosti má alebo nemá priamu súvislosť s prevádzkovaním podniku, je irelevantnou pre určenie, či toto poskytnutie patrí pod oslobodenie od dane stanovené v druhom z týchto ustanovení.

      (1)  Ú. v. EÚ C 211, 16.7.2011.


title: Vec C-584/11 P: Odvolanie podané 23. novembra 2011 : Dow AgroSciences Ltd, Dow AgroSciences LLC, Dow AgroSciences, Dow AgroSciences Export, Dow Agrosciences BV, Dow AgroSciences Hungary kft, Dow AgroSciences Italia Srl, Dow AgroSciences Polska sp. z o.o., Dow AgroSciences Iberica, SA, Dow AgroSciences s.r.o., Dow AgroSciences Danmark A/S, Dow AgroSciences GmbH proti rozsudku Všeobecného súdu (tretia komora) z  9. septembra 2011 vo veci T-475/07, Dow AgroSciences Ltd a i./Komisia

text:
               28.1.2012

               SK

               Úradný vestník Európskej únie

               C 25/39

      Odvolanie podané 23. novembra 2011: Dow AgroSciences Ltd, Dow AgroSciences LLC, Dow AgroSciences, Dow AgroSciences Export, Dow Agrosciences BV, Dow AgroSciences Hungary kft, Dow AgroSciences Italia Srl, Dow AgroSciences Polska sp. z o.o., Dow AgroSciences Iberica, SA, Dow AgroSciences s.r.o., Dow AgroSciences Danmark A/S, Dow AgroSciences GmbH proti rozsudku Všeobecného súdu (tretia komora) z 9. septembra 2011 vo veci T-475/07, Dow AgroSciences Ltd a i./Komisia
      (Vec C-584/11 P)
      (2012/C 25/74)
      Jazyk konania: angličtina

         Účastníci konania

         Odvolatelia: Dow AgroSciences Ltd, Dow AgroSciences LLC, Dow AgroSciences, Dow AgroSciences Export, Dow Agrosciences BV, Dow AgroSciences Hungary kft, Dow AgroSciences Italia Srl, Dow AgroSciences Polska sp. z o.o., Dow AgroSciences Iberica, SA, Dow AgroSciences s.r.o., Dow AgroSciences Danmark A/S, Dow AgroSciences GmbH (v zastúpení: C. Mereu, advokát, K. van Maldegem, advokát)

         Ďalší účastník konania: Európska komisia

         Návrhy odvolateľov

      Odvolatelia navrhujú, aby Súdny dvor:

                  —

                  zrušil rozsudok Všeobecného súdu vydaný vo veci T-475/07, a

                  —

                  zrušil rozhodnutie Komisie 2007/629/ES z 20. septembra 2007 (1) o nezaradení trifluralínu do prílohy I k smernici Rady 91/414/EHS (2) a odobratí povolení na prípravky na ochranu rastlín obsahujúce túto látku, alebo

                  —

                  subsidiárne, vrátil vec na prejednanie Všeobecnému súdu, a

                  —

                  zaviazal ďalšieho účastníka konania na náhradu trov konania, vrátane tých, ktoré vznikli v konaní na Všeobecnom súde.

         Odvolacie dôvody a hlavné tvrdenia

      Odvolatelia tvrdia, že Všeobecný súd sa tým, že zamietol ich návrh na zrušenie rozhodnutia Komisie 2007/629/ES z 20. septembra 2007 o nezaradení trifluralínu do prílohy I k smernici Rady 91/414/EHS a odobratí povolení na prípravky na ochranu rastlín obsahujúce túto látku, dopustil porušenia práva Spoločenstva. Konkrétne odvolatelia tvrdia, že Všeobecný súd sa dopustil mnohých chýb, keď vyložil skutkové okolnosti a právny rámec uplatniteľný na situáciu odvolateľov. Dopustil sa preto viackrát nesprávneho právneho posúdenia, najmä tým, že:

                  —

                  nekonštatoval, že spravodajský členský štát a EÚBP požiadali odvolateľov predložiť doplňujúce údaje s cieľom objasnenia spisu v súlade s článkom 8 ods. 5 nariadenia č. 451/2000 (3),

                  —

                  nekonštatoval, že Komisia nepostupovala zvyčajným spôsobom regulačného procesu, ako ho stanovuje rozhodnutie Rady 1999/468 (4), a potvrdil, že Komisia neporušila článok 5 rozhodnutia Rady 1999/468, a

                  —

                  nekonštatoval, že Komisia posudzovala trifluralín vzhľadom na kritériá, ktoré nepatria pod smernicu 91/414 a pre ktoré neexistuje základ v relevantnom právnom rámci, takže konala v dôsledku toho ultra vires.

            Z týchto dôvodov odvolatelia tvrdia, že rozsudok vydaný Všeobecným súdom vo veci T-475/07 by mal byť zrušený, takisto ako rozhodnutie Komisie 2007/629/ES.

         (1)  Ú. v. EÚ L 255, s. 42.

         (2)  Ú. v. ES L 230, s. 1; Mim. vyd. 03/011, s. 332.

         (3)  Ú. v. ES L 55, s. 25; Mim. vyd. 03/028, s. 292.

         (4)  Ú. v. ES L 184, s. 23; Mim. vyd. 01/003, s. 124.


title: Vec T-520/12: Žaloba podaná 27. novembra 2012 — Pågen Trademark/ÚHVT (gifflar)

text:
               2.2.2013

               SK

               Úradný vestník Európskej únie

               C 32/22

         Žaloba podaná 27. novembra 2012 — Pågen Trademark/ÚHVT (gifflar)
   (Vec T-520/12)
   2013/C 32/34
   Jazyk konania: švédčina

      Účastníci konania

      Žalobca: Pågen Trademark AB (Malmö, Švédsko) (v zastúpení: J. Norderyd, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Návrhy

   Žalobca navrhuje, aby Všeobecný súd:

               —

               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 27. septembra 2012 vo veci R 46/2012-2 a vyhlásil obrazovú ochrannú známku Spoločenstva č. 1 009 0331, o ktorú žiada Pågen Trademark AB, za uverejnenú a zapísanú, alebo nariadil ÚHVT uverejniť a zapísať ochrannú známku,

               —

               zaviazal žalovaného na náhradu trov konania žalobcu.

      Dôvody a hlavné tvrdenia

      Prihlasovaná ochranná známka Spoločenstva: obrazová ochranná známka obsahujúca slovný prvok „gifflar“ pre tovary zapísané do tried 29, 30 a 31 — prihláška ochrannej známky Spoločenstva č. 1 009 0331.

      Rozhodnutie prieskumového pracovníka: čiastočné zamietnutie prihlášky.

      Rozhodnutie odvolacieho senátu: zamietnutie odvolania.

      Dôvody žaloby:

               —

               porušenie článku 7 ods. 1 písm. b) a c) nariadenia č. 207/2009,

               —

               porušenie článku 7 ods. 3 nariadenia č. 207/2009.


title: Vec C-234/14: Návrh na začatie prejudiciálneho konania, ktorý podal Augstākā tiesa (Lotyšská republika) 12. mája 2014 – SIA „Ostas celtnieks“ /Talsu novada pašvaldība, Iepirkumu uzraudzības birojs

text:
               7.7.2014

               SK

               Úradný vestník Európskej únie

               C 212/21

         Návrh na začatie prejudiciálneho konania, ktorý podal Augstākā tiesa (Lotyšská republika) 12. mája 2014 – SIA „Ostas celtnieks“/Talsu novada pašvaldība, Iepirkumu uzraudzības birojs
   (Vec C-234/14)
   2014/C 212/24
   Jazyk konania: lotyština

      Vnútroštátny súd, ktorý podal návrh na začatie prejudiciálneho konania

   Augstākā tiesa

      Účastníci konania pred vnútroštátnym súdom

      Žalobkyňa: SIA „Ostas celtnieks“

      Žalovaní: Talsu novada pašvaldība, Iepirkumu uzraudzības birojs

      Prejudiciálna otázka

   Majú sa ustanovenia smernice Európskeho parlamentu a Rady 2004/18/ES (1) z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby vykladať v tom zmysle, že nebránia tomu, aby sa v záujme zníženia rizika nesplnenia zákazky v zadávacích podkladoch stanovila požiadavka, že v prípade, ak sa zákazka zadá uchádzačovi, ktorý počíta s využitím kapacít iných podnikateľov, tento uchádzač musí s uvedenými podnikateľmi uzavrieť pred zadaním zákazky zmluvu o združení (a zahrnúť do tejto zmluvy konkrétne body uvedené v zadávacích podkladoch) alebo s nimi založiť verejnú obchodnú spoločnosť?

      (1)  Ú. v. EÚ L 134, s. 114; Mim. vyd. 06/007, s. 132.


title: Vec C-426/14: Návrh na začatie prejudiciálneho konania, ktorý podal Tribunale Amministrativo Regionale per il Piemonte (Taliansko) 18. septembra 2014 – Heart Life Croce Amica Srl/Regione Piemonte

text:
               1.12.2014

               SK

               Úradný vestník Európskej únie

               C 431/15

         Návrh na začatie prejudiciálneho konania, ktorý podal Tribunale Amministrativo Regionale per il Piemonte (Taliansko) 18. septembra 2014 – Heart Life Croce Amica Srl/Regione Piemonte
   (Vec C-426/14)
   (2014/C 431/21)
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Tribunale Amministrativo Regionale per il Piemonte

      Účastníci konania pred vnútroštátnym súdom

      Žalobkyňa: Heart Life Croce Amica Srl

      Žalovaný: Regione Piemonte

      Prejudiciálne otázky

               1.

               Bráni právo Únie v oblasti verejného obstarávania – v prejednávanej veci, keďže ide o vylúčené zmluvy, všeobecné zásady voľnej hospodárskej súťaže, zákazu diskriminácie, transparentnosti, proporcionality – vnútroštátnemu predpisu, ktorý umožňuje priame zadanie služby zdravotníckej prepravy dobrovoľníckym združeniam prevažne organizovaným na báze neplatenej práce a výlučné preplácanie účelne vynaložených nákladov?

               2.

               Zahŕňa pojem „výlučné preplácanie účelne vynaložených nákladov“, v prípade, ak je takýto druh zadania považovaný za zlučiteľný s právnymi predpismi Spoločenstva, aj „nepriame a všeobecné“ náklady v súvislosti s činnosťou, ktorú stabilne vykonávajú dobrovoľnícke združenia, ako mimoriadna údržba prostriedkov používaných pri službách, stravovanie prevádzkovateľov, mzdy administratívnych zamestnancov a administratívneho koordinátora vo vzťahu k poskytovaným službám, potrebné telefónne a rádiové spojenie medzi operačným strediskom služieb zdravotníckej prepravy a oddeleniami združenia?


               23.2.2008

               SK

               Úradný vestník Európskej únie

               C 51/2

         Rozhodnutia prijaté Súdnym dvorom na jeho Všeobecnom zasadnutí z 15. januára 2008
   (2008/C 51/03)
   Súdny dvor Európskych spoločenstiev na svojom zasadnutí z 15. januára 2008 rozhodol, že pán Kasel bude pridelený k prvej a piatej komore.
   V dôsledku toho je zloženie prvej a piatej komory takéto:
   Prvá komora
   pán Jann, predseda komory
   pán Tizzano, pán Borg Barthet, pán Ilešič, pán Levits a pán Kasel.
   Piata komora
   pán Tizzano, predseda komory
   pán Borg Barthet, pán Ilešič, pán Levits a pán Kasel.


title: Vec T-382/09: Žaloba podaná 30. septembra 2009 — ERGO Versicherungsgruppe/ÚHVT — DeguDent (ERGO)

text:
               5.12.2009

               SK

               Úradný vestník Európskej únie

               C 297/23

         Žaloba podaná 30. septembra 2009 — ERGO Versicherungsgruppe/ÚHVT — DeguDent (ERGO)
   (Vec T-382/09)
   2009/C 297/34
   Jazyk žaloby: nemčina

      Účastníci konania

      Žalobkyňa: ERGO Versicherungsgruppe AG (Düsseldorf, Nemecko) (v zastúpení: V. von Bomhard, A. Renck, T. Dolde a J. Pause, Rechtsanwälte)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: DeguDent GmbH (Hanau/Main, Nemecko)

      Návrhy žalobkyne

               —

               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) č. R 44/2008-4 z 23. júla 2009,

               —

               zaviazať žalovaného alebo, v prípade vedľajšieho účastníctva zo strany ďalšieho účastníka konania v konaní pred žalovaným, vedľajšieho účastníka konania na náhradu trov konania.

      Žalobné dôvody a hlavné tvrdenia

      Prihlasovateľ ochrannej známky Spoločenstva: žalobkyňa.

      Prihlasovaná ochranná známka Spoločenstva: slovná ochranná známka „ERGO“ pre tovary a služby zaradené do tried 1 – 45 (prihláška č. 3 292 638).

      Majiteľ ochrannej známky alebo označenia, ktoré je základom námietky: DeguDent GmbH.

      Ochranná známka alebo označenie, ktoré je základom námietky: nemecká slovná ochranná známka č. 39 832 880 a ochranná známka Spoločenstva č. 1 064 674„CERGO“ pre tovary zaradené do triedy 10, pričom je námietka zameraná iba proti zápisu pre tovary zaradené do tried 5 a 10.

      Rozhodnutie námietkového oddelenia: vyhovenie námietke.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 42 ods. 5 prvej vety v spojení s článkom 64 ods. 1 prvou vetou a článkom 76 ods. 1 nariadenia (ES) č. 207/2009 (1), keďže odvolací senát o predmete odvolacieho konania nerozhodol v plnom rozsahu.
   Porušenie článku 8 ods. 1 písm. b) nariadenia č. 207/2009, keďže medzi kolidujúcimi ochrannými známkami neexistuje pravdepodobnosť zámeny.

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).


title: Vec T-181/10: Žaloba podaná 23. apríla 2010 — Reagens/Komisia

text:
               3.7.2010

               SK

               Úradný vestník Európskej únie

               C 179/42

         Žaloba podaná 23. apríla 2010 — Reagens/Komisia
   (Vec T-181/10)
   2010/C 179/74
   Jazyk konania: angličtina

      Účastníci konania

      Žalobca: Reagens SpA (San Giorgio di Piano, Taliansko) (v zastúpení: B. O’Connor, solicitor, L. Toffoletti, D. Gullo a E. De Giorgi, advokáti)

      Žalovaná: Európska komisia

      Návrhy žalobcu

               —

               zrušiť rozhodnutie Komisie z 23. februára 2010 vydané v rámci opakovanej žiadosti o prístup k dokumentom GESTDEM 2009/5145 [SG.E.3/HP/cr-Ares (2010)95823],

               —

               nariadiť Komisii, aby verejne sprístupnila dokumenty vymenované na strane 3 napadnutého rozhodnutia (v ich nedôvernej verzii), a

               —

               zaviazať Komisiu na náhradu trov konania.

      Žalobné dôvody a hlavné tvrdenia

   Svojou žalobou sa žalobca podľa článku 263 ZFEÚ domáha zrušenia rozhodnutia Komisie z 23. februára 2010 vydaného v rámci opakovanej žiadosti o prístup k dokumentom GESTDEM 2009/5145 [SG.E.3/HP/cr-Ares (2010)95823] týkajúcej sa konania podľa nariadenia (ES) č. 1049/2001 (1). Rozhodnutie sa týkalo žiadosti o prístup k dokumentom vo vzťahu k žiadostiam z dôvodu neschopnosti zaplatiť pokutu, ktorá bola žalobcovi uložená za porušenie článku 81 ES a článku 53 EHP (vec COMP/38.589 — Tepelné stabilizátory).
   Na podporu svojich návrhov žalobca uvádza tieto dôvody:

               Komisia sa dopustila zjavne nesprávneho právneho posúdenia tým, že rozširujúcim spôsobom uplatnila výnimky podľa článku 4 nariadenia č. 1049/2001.

               Okrem toho sa Komisia dopustila zjavne nesprávneho právneho posúdenia tým, že zamietla žiadosť o prístup k dokumentom na základe námietky obchodných záujmov podnikov a na ochranu účelu prešetrovania.

               Ďalej Komisia porušila právo žalobcu na prístup k nedôverným verziám dokumentov podľa nariadenia č. 1049/2001 tým, že odmietla čiastočný prístup.

               Napokon Komisia porušila zásady riadnej správy vecí verejných a legitímnej dôvery i zásadu, že správa sa má vykonávať v súlade s právom, tým, že odmietla prístup k informáciám, ktoré sú potrebné na zistenie, ako Komisia uplatňuje bod 35 usmernení k metóde stanovenia pokút (2).

      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).

      (2)  Usmernenia k metóde stanovenia pokút uložených podľa článku 23 ods. 2 písm. a) nariadenia č. 1/2003 (Ú. v. EÚ C 210, 2006, s. 2).


title: Vec T-313/14: Uznesenie Všeobecného súdu z  12. decembra 2014 – Christian Dior Couture/ÚHVT (Zobrazenie opakujúcich sa štvorcov s reliéfnym efektom) ( „Ochranná známka Spoločenstva — Čiastočné zamietnutie zápisu — Čiastočné späťvzatie prihlášky — Zastavenie konania“ )

text:
               16.2.2015

               SK

               Úradný vestník Európskej únie

               C 56/21

         Uznesenie Všeobecného súdu z 12. decembra 2014 – Christian Dior Couture/ÚHVT (Zobrazenie opakujúcich sa štvorcov s reliéfnym efektom)
   (Vec T-313/14) (1)

   ((„Ochranná známka Spoločenstva - Čiastočné zamietnutie zápisu - Čiastočné späťvzatie prihlášky - Zastavenie konania“))
   (2015/C 056/29)
   Jazyk konania: francúzština

      Účastníci konania

      Žalobca: Christian Dior Couture SA (Paríž, Francúzsko) (v zastúpení: M. Sabatier, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: S. Pétrequin a A. Folliard-Monguiral, splnomocnení zástupcovia)

      Predmet veci

   Žaloba proti rozhodnutiu štvrtého odvolacieho senátu ÚHVT zo 4. marca 2014 (vec R 459/2013-4) týkajúcemu sa prihlášky na medzinárodný zápis, v ktorom je vyznačená Európska únia

      Výrok

               1.

               Konanie sa zastavuje.

               2.

               Žalobca je povinný nahradiť trovy konania.

      (1)  Ú. v. EÚ C 223, 14.7.2014.


title: Vec T-426/08: Žaloba podaná 22. septembra 2008 – Taliansko/Komisia

text:
               22.11.2008

               SK

               Úradný vestník Európskej únie

               C 301/56

         Žaloba podaná 22. septembra 2008 – Taliansko/Komisia
   (Vec T-426/08)
   (2008/C 301/94)
   Jazyk konania: taliančina
   Účastníci konania

      Žalobkyňa: Talianska republika (v zastúpení: P. Gentilli, avvocato dello Stato)

      Žalovaná: Komisia Európskych spoločenstiev
   Návrhy žalobkyne

               —

               zrušiť rozhodnutie K(2008) 3411 v konečnom znení z 8. júla 2008, oznámené 11. júla 2008, ktorým sa z financovania Spoločenstva vylučujú niektoré výdavky vynaložené členskými štátmi v rámci Záručnej sekcie Európskeho poľnohospodárskeho usmerňovacieho a záručného fondu (EPUZF) a v rámci Európskeho poľnohospodárskeho záručného fondu (EPZF) v rozsahu, v akom vylučuje niektoré výdavky uskutočnené Talianskom.

         Žalobné dôvody a hlavné tvrdenia
   Napadnutým rozhodnutím Komisia z financovania Spoločenstva v rámci EPUZF vylúčila štyri kategórie výdavkov vynaložených Talianskom v rámci hospodárskych rokov 2001 až 2006. Ide konkrétne o opravy vzťahujúce sa na určité vývozné náhrady týkajúce sa ovocia, zeleniny a cukru, podpory na spracovanie citrusových plodov v rámci finančných rokov 2004 a 2005, doplnkové dávky uplatnené na mliečne výrobky, ktorých objemy produkcie a uvádzanie na trh presahujú mliečne kvóty priznané v rámci hospodárskeho roku 2002 – 2003, ako aj podpory na plochy ornej pôdy v rámci hospodárskych rokov 2004, 2005 a 2006.
   Na podporu svojich tvrdení žalobkyňa zdôrazňuje korektnosť a vhodnosť vykonaných kontrol.
   Konkrétne poukazuje na porušenie povinnosti odôvodnenia, zásady proporcionality, článkov 11, 12 a 14 nariadenia Komisie (ES) č. 1392/2001 z 9. júla 2001, ktorým sa ustanovujú podrobné pravidlá pre uplatňovanie nariadenia Rady (EHS) č. 3950/92, ktorým sa zaviedol dodatočný poplatok pre sektor mlieka a mliečnych výrobkov (1); článku 7 ods. 4 nariadenia Rady (ES) č. 1258/1999 z 17. mája 1999 o financovaní Spoločnej poľnohospodárskej politiky (2); článku 31 nariadenia Rady (ES) č. 1290/2005 z 21. júna 2005 o financovaní Spoločnej poľnohospodárskej politiky (3); článkov 22 a 30 nariadenia Komisie (ES) č. 2419/2001 z 11. decembra 2001 stanovujúceho podrobné pravidlá uplatňovania integrovaného správneho a kontrolného systému pre určité programy pomoci spoločenstva, zriadeného nariadením Rady (EHS) č. 3508/92 (4) a článkov 50, 51 a 30 nariadenia Komisie (ES) č. 796/2004 z 21. apríla 2004, ktoré ustanovuje podrobné pravidlá na uplatňovanie krížového plnenia, modulácie a integrovaného správneho a kontrolného systému uvedeného v nariadení Rady (ES) č. 1782/2003, ktorým sa ustanovujú spoločné pravidlá pre režimy priamej podpory v rámci spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov (5).

      (1)  Ú. v. ES L 187, 10.7.2001, s. 19; Mim. vyd. 03/033, s. 104.

      (2)  Ú. v. ES L 160, 26.6.1999, s. 103; Mim. vyd. 03/025, s. 414.

      (3)  Ú. v. EÚ L 209, 11.8.2005, s. 1.

      (4)  Ú. v. ES L 327, 12.12.2001, s. 11; Mim. vyd. 03/034, s. 308.

      (5)  Ú. v. EÚ L 141, 30.4.2004, s. 18.


title: Vec C-179/06: Rozsudok Súdneho dvora (štvrtá komora) zo 4. októbra 2007 – Komisia Európskych spoločenstiev/Talianska republika (Nesplnenie povinnosti členským štátom — Smernica 92/43/EHS — Ochrana prirodzených biotopov a voľne žijúcich živočíchov a rastlín — Odhad dosahov na životné prostredie)

text:
               8.12.2007

               SK

               Úradný vestník Európskej únie

               C 297/11

         Rozsudok Súdneho dvora (štvrtá komora) zo 4. októbra 2007 – Komisia Európskych spoločenstiev/Talianska republika
   (Vec C-179/06) (1)

   (Nesplnenie povinnosti členským štátom - Smernica 92/43/EHS - Ochrana prirodzených biotopov a voľne žijúcich živočíchov a rastlín - Odhad dosahov na životné prostredie)
   (2007/C 297/15)
   Jazyk konania: taliančina
   Účastníci konania

      Žalobkyňa: Komisia Európskych spoločenstiev (v zastúpení: D. Recchia, splnomocnený zástupca)

      Žalovaná: Talianska republika (v zastúpení: I. Braguglia, splnomocnený zástupca a G. Fiengo, advokát)
   Predmet veci
   Nesplnenie povinnosti členským štátom – Porušenie článku 6 ods. 3 a článku 7 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, s. 7; Mim. vyd. 015/002, s. 102) – Nevykonanie odhadu dosahu série krokov priemyselnej výstavby na osobitné chránené územie IT 9120007 Murgia Alta
   Výrok rozsudku

               1.

               Žaloba sa zamieta.

               2.

               Komisia Európskych spoločenstiev je povinná nahradiť trovy konania.

      (1)  Ú. v. EÚ C 143, 17.6.2006.


title: Vec C-361/09 P: Odvolanie podané 10. septembra 2009 : Hans Molter proti uzneseniu Súdu prvého stupňa (ôsma komora) z  12. augusta 2009 vo veci T-141/09, Hans Molter/Spolková republika Nemecko

text:
               1.5.2010

               SK

               Úradný vestník Európskej únie

               C 113/15

         Odvolanie podané 10. septembra 2009: Hans Molter proti uzneseniu Súdu prvého stupňa (ôsma komora) z 12. augusta 2009 vo veci T-141/09, Hans Molter/Spolková republika Nemecko
   (Vec C-361/09 P)
   2010/C 113/21
   Jazyk konania: nemčina

      Účastníci konania

      Odvolateľ: Hans Molter (v zastúpení: T. Damerau, Rechtsanwalt)

      Ďalší účastník konania: Spolková republika Nemecko
   Súdny dvor Európskej únie (piata komora) uznesením z 5. februára 2010 odvolanie zamietol a rozhodol, že odvolateľ znáša svoje trovy konania.


title: Vec C-81/08 P: Odvolanie podané 25. februára 2008 : Miguel Cabrera Sánchez proti rozsudku Súdu prvého stupňa (tretia komora) z  13. decembra 2007 vo veci T-242/06, Miguel Cabrera Sánchez/ÚHVT a Industrias Cárnicas Valle, S.A.

text:
               24.5.2008

               SK

               Úradný vestník Európskej únie

               C 128/20

         Odvolanie podané 25. februára 2008: Miguel Cabrera Sánchez proti rozsudku Súdu prvého stupňa (tretia komora) z 13. decembra 2007 vo veci T-242/06, Miguel Cabrera Sánchez/ÚHVT a Industrias Cárnicas Valle, S.A.
   (Vec C-81/08 P)
   (2008/C 128/34)
   Jazyk konania: španielčina
   Účastníci konania

      Odvolateľ: Miguel Cabrera Sánchez (v zastúpení: J.A. Calderón Chavero a T. Villate Consonni, abogados)

      Ďalší účastníci konania: Úrad pre harmonizáciu vnútorného trhu (ochranné známky a vzory) a Industrias Cárnicas Valle, S.A.
   Návrhy odvolateľa

               —

               zrušiť rozsudok Súdu prvého stupňa (tretia komora) z 13. decembra 2007 vo veci T-242/06. Odvolateľ žiada o zrušenie uvedeného rozsudku, pretože sa nazdáva, že známky EL CHARCUTERO (odvolateľ) a EL CHARCUTERO ARTESANO (odporca) sú zjavne nezlučiteľné,

               —

               zaviazať odporcu na náhradu trov konania.

         Odvolacie dôvody a hlavné tvrdenia
   Odchylne od napadnutého rozsudku sa odvolateľ nazdáva, že na ochrannú známku Spoločenstva „El charcutero artesano“ sa vzťahuje zákaz stanovený v článku 8 ods. 1 písm. b) nariadenia (ES) č. 40/94 (1), pretože na základe námietky majiteľa skoršej ochrannej známky – v tomto prípade španielskej ochrannej známky „El charcutero“ – je potrebné zamietnuť prihlášku neskoršej ochrannej známky, pretože vzhľadom na to, že táto je zhodná alebo podobná so skoršou ochrannou známkou a vzhľadom na to, že tovary alebo služby, ktoré obe značky označujú, sú zhodné alebo podobné, existuje pravdepodobnosť zámeny zo strany verejnosti na území, na ktorom je skoršia ochranná známka chránená, v tomto prípade v Španielsku. Pravdepodobnosť zámeny zahŕňa taktiež pravdepodobnosť asociácie so skoršou známkou.

      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, s. 1; Mim. vyd. 17/001, s. 146).


title: Vec C-357/15: Žaloba podaná 10. júla 2015 – Európska komisia/Slovinsko

text:
               22.2.2016

               SK

               Úradný vestník Európskej únie

               C 68/20

         Žaloba podaná 10. júla 2015 – Európska komisia/Slovinsko
   (Vec C-357/15)
   (2016/C 068/26)
   Jazyk konania: slovinčina

      Účastníci konania

      Žalobkyňa: Európska komisia (v zastúpení: E. Sanfrutos, M. Heller, D. Kukovec)

      Žalovaná: Slovinská republika
   Uznesením z 29. októbra 2015 predseda Súdneho dvora rozhodol o výmaze veci C-357/15 z registra Súdneho dvora a zaviazal Slovinskú republiku na náhradu trov konania.


title: Vec T-127/13: Rozsudok Vﾡeobecného súdu z  11. septembra 2014 – El Corte Inglés/ÚHVT – Baumarkt Praktiker Deutschland (PRO OUTDOOR) ( „Ochranná známka Spoločenstva — Námietkové konania — Prihláška slovnej ochrannej známky Spoločenstva PRO OUTDOOR — Skoršia obrazová ochranná známka Spoločenstva OUTDOOR garden barbecue camping — Pravdepodobnosť zámeny — Článok 8 ods. 1 písm. b), nariadenia (ES) č. 207/2009 — Predmet sporu pred odvolacím senátom — Článok 60 a článok 64 ods. 1 nariadenia č. 207/2009“ )

text:
               27.10.2014

               SK

               Úradný vestník Európskej únie

               C 380/9

         Rozsudok Všeobecného súdu z 11. septembra 2014 – El Corte Inglés/ÚHVT – Baumarkt Praktiker Deutschland (PRO OUTDOOR)
   (Vec T-127/13) (1)

   ((„Ochranná známka Spoločenstva - Námietkové konania - Prihláška slovnej ochrannej známky Spoločenstva PRO OUTDOOR - Skoršia obrazová ochranná známka Spoločenstva OUTDOOR garden barbecue camping - Pravdepodobnosť zámeny - Článok 8 ods. 1 písm. b), nariadenia (ES) č. 207/2009 - Predmet sporu pred odvolacím senátom - Článok 60 a článok 64 ods. 1 nariadenia č. 207/2009“))
   2014/C 380/11
   Jazyk konania: španielčina

      Účastníci konania

      Žalobca: El Corte Inglés, SA (Madrid, Španielsko) (v zastúpení: E. Seijo Veiguela a J. L. Rivas Zurdo, avocats)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: J. Crespo Carrillo, splnomocnený zástupca)

      Ďalší účastník konania pred odvolacím senátom ÚHVT: Baumarkt Praktiker Deutschland GmbH (Hamburg, Nemecko)

      Predmet veci

   Žaloba podaná proti rozhodnutiu druhého odvolacieho senátu ÚHVT z 11. decembra 2012 (vec R 1900/2011-2), ktoré sa týka námietkového konania medzi Baumarkt Praktiker Deutschland GmbH a El Corte Inglés, SA

      Výrok rozsudku

               1)

               Rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 11. decembra 2012 (vec R 1900/2011-2), ktoré sa týka námietkového konania medzi Baumarkt Praktiker Deutschland GmbH a El Corte Inglés, SA, sa zrušuje v rozsahu, v akom odvolací senát nerozhodol o návrhoch El Corte Inglés, SA, pokiaľ ide o pravdepodobnosť zámeny medzi kolidujúcimi známkami pre dotknuté tovary iné ako „vybavenie pre zaobchádzanie s informáciami a počítače“ v triede 9.

               2)

               V zostávajúcej časti sa žaloba zamieta.

               3)

               ÚHVT a El Corte Inglés, SA znášajú svoje vlastné trovy konania.

      (1)  Ú. v. EÚ C 129, 4.5.2013.


title: Vec T-217/13: Žaloba podaná 15. apríla 2013 — Saf-Holland/ÚHVT (INTEGRAL)

text:
               29.6.2013

               SK

               Úradný vestník Európskej únie

               C 189/25

         Žaloba podaná 15. apríla 2013 — Saf-Holland/ÚHVT (INTEGRAL)
   (Vec T-217/13)
   2013/C 189/53
   Jazyk konania: nemčina

      Účastníci konania

      Žalobkyňa: Saf-Holland GmbH (Bessenbach, Nemecko) (v zastúpení: M.-C. Seiler, advokátka)

      Žalovaný: Úrad pre harmonizáciu vnútorného trhu (ochranné známky a vzory)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 31. januára 2013 vo veci R 2087/2011-1,

               —

               zmenil napadnuté rozhodnutie v tom zmysle, že sa zruší predchádzajúce zamietavé rozhodnutie ÚHVT zo 14. septembra 2011,

               —

               subsidiárne zmenil napadnuté rozhodnutie v tom zmysle, že sa bude pokračovať v konaní o zápise,

               —

               zaviazal ÚHVT na náhradu trov konania vrátane trov konania, ktoré vznikli v priebehu odvolacieho konania.

      Dôvody a hlavné tvrdenia

      Prihlasovaná ochranná známka Spoločenstva: slovná ochranná známka INTEGRAL pre tovary a služby zaradené do tried 9, 12, 35 a 37 ‒ prihláška slovnej ochrannej známky Spoločenstva č. 9 508 466.

      Rozhodnutie prieskumového pracovníka: zamietnutie prihlášky.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 7 ods. 1 písm. b) a c) nariadenia č. 207/2009.


title: Vec T-304/10: Žaloba podaná 14. júla 2010 — dm drogeriemarkt GmbH & Co. KG/ÚHVT — S.E.M.T.E.E. (caldea)

text:
               25.9.2010

               SK

               Úradný vestník Európskej únie

               C 260/20

         Žaloba podaná 14. júla 2010 — dm drogeriemarkt GmbH & Co. KG/ÚHVT — S.E.M.T.E.E. (caldea)
   (Vec T-304/10)
   ()
   2010/C 260/27
   Jazyk žaloby: angličtina

      Účastníci konania

      Žalobkyňa: dm drogeriemarkt GmbH & Co. KG (Karlsruhe, Nemecko) (v zastúpení: O. Bludovsky a P. Hiller, advokáti)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: S.E.M.T.E.E. (Escaldes Engornay, Andorra)

      Návrhy žalobkyne

               —

               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 29. apríla 2010 vo veci R 899/2009-1 a v dôsledku toho vymazať prihlasovanú ochrannú známku,

               —

               subsidiárne zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 29. apríla 2010 vo veci R 899/2009-1 a vrátiť vec Úradu pre harmonizáciu vnútorného trhu (ochranné známky a vzory) na ďalšie konanie,

               —

               subsidiárne v druhom rade zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 29. apríla 2010 vo veci R 899/2009-1.

      Žalobné dôvody a hlavné tvrdenia

      Prihlasovateľ ochrannej známky Spoločenstva: ďalší účastník konania pred odvolacím senátom.

      Prihlasovaná ochranná známka Spoločenstva: obrazová ochranná známka oranžovej, modrej a bielej farby „caldea“ pre tovary a služby zaradené do tried 3, 35, 37, 42, 44 a 45 — prihláška ochrannej známky Spoločenstva č. 5691845.

      Majiteľka ochrannej známky alebo označenia, ktoré je základom námietky: žalobkyňa.

      Ochranná známka alebo označenie, ktoré je základom námietky: prihláška č. 894004 medzinárodnej slovnej ochrannej známky „BALEA“ pre tovary zaradené do tried 3, 5 a 8.

      Rozhodnutie námietkového oddelenia: zamietnutie námietky.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 ods. 1 písm. b) nariadenia Rady č. 207/2009 tým, že odvolací senát sa nesprávne domnieval, že neexistovala pravdepodobnosť zámeny medzi dotknutými ochrannými známkami.


title: Vec C-449/15: Uznesenie predsedu Súdneho dvora z 13. októbra 2016 (návrh na začatie prejudiciálneho konania, ktorý podal Consiglio di Stato – Taliansko) – Regione autonoma della Sardegna/Comune di Portoscuso, za účasti: Saromar Gestioni Srl, Giulio Pistis

text:
               19.12.2016

               SK

               Úradný vestník Európskej únie

               C 475/15

         Uznesenie predsedu Súdneho dvora z 13. októbra 2016 (návrh na začatie prejudiciálneho konania, ktorý podal Consiglio di Stato – Taliansko) – Regione autonoma della Sardegna/Comune di Portoscuso, za účasti: Saromar Gestioni Srl, Giulio Pistis
   (Vec C-449/15) (1)

   (2016/C 475/24)
   Jazyk konania: taliančina
   Predseda Súdneho dvora nariadil výmaz veci.

      (1)  Ú. v. EÚ C 381, 16.11.2015.


title: Vec C-569/08: Návrh na začatie prejudiciálneho konania, ktorý podal Oberster Gerichtshof (Rakúsko) 22. decembra 2008 – Internetportal und Marketing GmbH/Richard Schlicht

text:
               21.3.2009

               SK

               Úradný vestník Európskej únie

               C 69/22

         Návrh na začatie prejudiciálneho konania, ktorý podal Oberster Gerichtshof (Rakúsko) 22. decembra 2008 – Internetportal und Marketing GmbH/Richard Schlicht
   (Vec C-569/08)
   (2009/C 69/40)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Oberster Gerichtshof
   Účastníci konania pred vnútroštátnym súdom

      Žalobkyňa: Internetportal und Marketing GmbH

      Žalovaný: Richard Schlicht
   Prejudiciálne otázky

               1.

               Má sa článok 21 ods. 1 písm. a) nariadenia Komisie (ES) č. 874/2004 z 28. apríla 2004, ktorým stanovujú pravidlá verejnej politiky týkajúce sa implementácie a funkcií domény najvyššej úrovne .eu a zásady, ktorými sa riadi registrácia (1) vykladať v tom zmysle, že právo v zmysle tohto ustanovenia existuje tiež vtedy,

                           a)

                           keď ochranná známka bola získaná, bez úmyslu využívať ju pre tovary alebo služby, len s cieľom môcť požiadať o registráciu názvu domény zhodnej s druhovým označením – pochádzajúcim z nemeckého jazyka – v prvej časti fázovanej registrácie?

                           b)

                           keď sa ochranná známka, z ktorej sa vychádzalo pri registrácii domény a ktorá je zhodná s druhovým označením – pochádzajúcim z nemeckého jazyka – od domény odlišuje v tom rozsahu, že ochranná známka obsahuje osobitné znaky, ktoré boli z názvu domény odstránené, hoci osobitné znaky mohli byť prepísané a ich odstránenie vedie k tomu, že sa názov domény odlišuje od ochrannej známky spôsobom vylučujúcim pravdepodobnosť zámeny?

               2.

               Má sa článok 21 ods. 1 písm. a) nariadenia (ES) č. 874/2004 vykladať v tom zmysle, že len v prípadoch uvedených v článku 21 ods. 2 písm. a) až c) existuje legitímny záujem?

         V prípade zápornej odpovede na túto otázku:

               3.

               Ide o legitímny záujem v zmysle článku 21 ods. 1 písm. a) nariadenia (ES) č. 874/2004 tiež vtedy, keď držiteľ názvu domény chce využiť doménu zhodnú s druhovým označením – pochádzajúcim z nemeckého jazyka – pre tematický internetový portál?

         V prípade kladnej odpovede na otázky č. 1 a č. 3:

               4.

               Má sa článok 21 ods. 3 nariadenia (ES) č. 874/2004 vykladať v tom zmysle, že len skutkové podstaty uvedené v písm. a) až e) zakladajú zlý úmysel v zmysle článku 21 ods. 1 písm. b) nariadenia (ES) č. 874/2004?

         V prípade zápornej odpovede na túto otázku:

               5.

               Ide o zlý úmysel v zmysle článku 21 ods. 1 písm. b) nariadenia (ES) č. 874/2004 aj vtedy, keď bol názov domény zapísaný v prvej časti fázovanej registrácie na základe ochrannej známky zhodnej s druhovým označením, pochádzajúcim z nemeckého jazyka, ktorú získal držiteľ názvu domény len na to, aby mohol požiadať o registráciu názvu domény v prvej časti fázovanej registrácie, a tým mohol predbehnúť iných záujemcov a v prípade potreby aj iných držiteľov práv k tomuto označeniu?

      (1)  Ú. v. EÚ L 162, s. 40; Mim. vyd. 13/034, s. 825.


title: Vec T-803/16: Žaloba podaná 15. novembra 2016 – Glaxo Group/EUIPO – Celon Pharma (SALMEX)

text:
               23.1.2017

               SK

               Úradný vestník Európskej únie

               C 22/46

         Žaloba podaná 15. novembra 2016 – Glaxo Group/EUIPO – Celon Pharma (SALMEX)
   (Vec T-803/16)
   (2017/C 022/62)
   Jazyk, v ktorom bola podaná žaloba: angličtina

      Účastníci konania

      Žalobkyňa: Glaxo Group Ltd (Brentford, Spojené kráľovstvo) (v zastúpení: S. Baran, S. Wickenden, Barristers, R. Jacob, E. Morris, Solicitors)

      Žalovaný: Úrad Európskej únie pre duševné vlastníctvo (EUIPO)

      Ďalší účastník konania pred odvolacím senátom: Celon Pharma S.A. (Łomianki, Poľsko)

      Údaje týkajúce sa konania pred EUIPO

      Majiteľ spornej ochrannej známky: ďalší účastník konania pred odvolacím senátom.

      Dotknutá sporná ochranná známka: obrazová ochranná známka Európskej únie vo farbách svetlohnedá/kávová a biela obsahujúca slovný prvok „SALMEX“ – ochranná známka EÚ č. 9 849 191.

      Konanie pred EUIPO: konanie o vyhlásení neplatnosti.

      Napadnuté rozhodnutie: rozhodnutie štvrtého odvolacieho senátu EUIPO z 31. augusta 2016 vo veci R 2108/2015-4.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil EUIPO a ďalšiemu účastníkovi konania pred odvolacím senátom povinnosť znášať ich vlastné trovy konania a nahradiť trovy žalobkyne súvisiace so zrušením v každom štádiu námietkového a odvolacieho konania, ako aj trovy týchto konaní.

      Uvádzaný žalobný dôvod

               —

               odvolací senát sa dopustil nesprávneho právneho posúdenia, keď prijal rozhodnutie v rozpore s článkom 8 ods. 1 písm. b) nariadenia č. 207/2009 spočívajúce v tom, po prvé, že nesprávne rozhodol, že riadne používanie francúzskej ochrannej známky navrhovateľkou na vyhlásenie neplatnosti nebolo prijateľnou formou používania podľa článku 15 ods. 1 písm. a) nariadenia č. 207/2009, a po druhé, nesprávne rozhodol, že riadne používanie francúzskej ochrannej známky navrhovateľkou na vyhlásenie neplatnosti nebolo používaním francúzskej ochrannej známky v súvislosti s tovarom „inhalátory“.


title: Vec C-32/16: Uznesenie Súdneho dvora (ôsma komora) z 5. októbra 2016 (návrh na začatie prejudiciálneho konania, ktorý podal Amtsgericht Dresden – Nemecko) – Ute Wunderlich/Bulgarian Air Charter Limited (Návrh na začatie prejudiciálneho konania — Článok 99 Rokovacieho poriadku Súdneho dvora — Neexistencia dôvodných pochybností — Letecká doprava — Nariadenie (ES) č. 261/2004 — Článok 2 písm. l) — Pojem „zrušenie“ — Let s neplánovaným medzipristátím)

text:
               19.12.2016

               SK

               Úradný vestník Európskej únie

               C 475/9

         Uznesenie Súdneho dvora (ôsma komora) z 5. októbra 2016 (návrh na začatie prejudiciálneho konania, ktorý podal Amtsgericht Dresden – Nemecko) – Ute Wunderlich/Bulgarian Air Charter Limited
   (Vec C-32/16) (1)

   ((Návrh na začatie prejudiciálneho konania - Článok 99 Rokovacieho poriadku Súdneho dvora - Neexistencia dôvodných pochybností - Letecká doprava - Nariadenie (ES) č. 261/2004 - Článok 2 písm. l) - Pojem „zrušenie“ - Let s neplánovaným medzipristátím))
   (2016/C 475/12)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Amtsgericht Dresden

      Účastníci konania

      Žalobca: Ute Wunderlich

      Žalovaný: Bulgarian Air Charter Limited

      Výrok

   Článok 2 písm. l) nariadenia Európskeho parlamentu a Rady (ES) č. 261/2004 z 11. februára 2004, ktorým sa stanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91, sa má vykladať v tom zmysle, že let, ktorého miesto odletu a príletu bolo v súlade so stanoveným plánom, pri ktorom ale došlo k neplánovanému medzipristátiu, nemožno považovať za zrušený.

      (1)  Ú. v. EÚ C 165, 10.5.2016.


title: Vec T-208/16: Žaloba podaná 29. apríla 2016 – Ranocchia/ERCEA

text:
               4.7.2016

               SK

               Úradný vestník Európskej únie

               C 243/38

         Žaloba podaná 29. apríla 2016 – Ranocchia/ERCEA
   (Vec T-208/16)
   (2016/C 243/42)
   Jazyk konania: taliančina

      Účastníci konania

      Žalobca: Graziano Ranocchia (Rím, Taliansko) (v zastúpení: C. Intino, advokát)

      Žalovaná: Výkonná agentúra Európskej rady pre výskum (ERCEA) (Brusel, Belgicko)

      Návrhy

   Žalobca navrhuje, aby Všeobecný súd:

               —

               zrušil rozhodnutie Redress Committee ERCEA z 26. februára 2016, ref. Ares (2016) 1020667-29/02/2016, ktoré bolo prijaté po ukončení konania Formal redress iniciovaného 22. decembra 2015 proti Evaluation letter profesora Josého Labastidu zo 17. decembra 2015, ref. Ares(2015) 5922529,

               —

               zrušil Evaluation letter profesora Josého Labastidu zo 17. decembra 2015, ref. Ares(2015) 5922529, ako aj akty súvisiace s citovanými aktmi, medzi ktoré patrí zoznam projektov, ktoré boli schválené panelom SH5-Cultures and Cultural Production ERC-Cog-2015 zverejnený ERCEA prostredníctvom tlačového oznámenia z 12. februára 2016,

               —

               zrušil akýkoľvek predchádzajúci, následný alebo súvisiaci akt.

      Dôvody a hlavné tvrdenia

   Na podporu svojej žaloby žalobca uvádza zneužitie právomoci z dôvodu zjavne neprimeranej povahy rozhodnutia, skreslenia skutkových okolností, z ktorého vyplýva neschválenie návrhu, ako aj z dôvodu porušenia noriem ERCEA týkajúcich sa posúdenia ponúk.
   Výberové konania sú poznačené objektívnymi a subjektívnymi vadami.
   Pokiaľ ide o objektívny aspekt, výhrada je zameraná na veľký rozdiel medzi individuálnymi posúdeniami komisárov (sú veľmi pozitívne) a konečným skupinovým rozhodnutím (odmietnutie návrhu), ako aj na nesprávne uplatnenie kritérií posúdenia.
   Pokiaľ ide o subjektívny aspekt, je založený na výhrade zavádzajúcej povahy prezentácie aktov a skutočností, ktorá viedla k zamietnutiu návrhu. Zdôrazňuje sa najmä nesprávne používanie kritéria výnimočnosti na účely posúdenia.


title: Vec F-104/10: Rozsudok Súdu pre verejnú službu (druhá komora) zo 16. mája 2013 — de Pretis Cagnodo a Trampuz de Pretis Cagnodo/Komisia (Verejná služba — Sociálne zabezpečenie — Vážna choroba — Pojem — Hospitalizácia — Prevzatie — Priama platba úradom pre plnenie nárokov — Neexistencia hornej hranice vo VVU pre náklady na ubytovanie — Povinnosť vopred informovať poistenca v prípade neprimeraného fakturovania)

text:
               29.6.2013

               SK

               Úradný vestník Európskej únie

               C 189/30

         Rozsudok Súdu pre verejnú službu (druhá komora) zo 16. mája 2013 — de Pretis Cagnodo a Trampuz de Pretis Cagnodo/Komisia
   (Vec F-104/10) (1)

   (Verejná služba - Sociálne zabezpečenie - Vážna choroba - Pojem - Hospitalizácia - Prevzatie - Priama platba úradom pre plnenie nárokov - Neexistencia hornej hranice vo VVU pre náklady na ubytovanie - Povinnosť vopred informovať poistenca v prípade neprimeraného fakturovania)
   2013/C 189/62
   Jazyk konania: taliančina

      Účastníci konania

      Žalobcovia: Mario Alberto de Pretis Cagnodo a Serena Trampuz de Pretis Cagnodo (Trieste, Taliansko) (v zastúpení C. Falagiani, advokát)

      Žalovaná: Európska komisia (v zastúpení: J. Currall a D. Martin, splnomocnení zástupcovia, A. Dal Ferro, advokátka)

      Predmet veci

   Návrh na zrušenie rozhodnutia zamietajúceho nahradiť do výšky 100 % náklady spojené s hospitalizáciou manželky žalobcu

      Výrok rozsudku

               1.

               Rozhodnutie úradu pre plnenie nárokov Ispra (Taliansko), ako vyplýva z platobného výkazu č. 10 z 1. októbra 2009, zaviazať pána de Pretis Cagnodo na zaplatenie sumy 28 800 eur z dôvodu nákladov na ubytovanie pani Trampuz de Pretis Cagnodo, považovanú za neprimeranú, sa zrušuje.

               2.

               V zostávajúcej časti sa žaloba zamieta.

               3.

               Európska komisia znáša všetky svoje vlastné trovy konania a je povinná nahradiť trovy konania, ktoré vznikli pánovi de Pretis Cagnodo a pani Trampuz de Pretis Cagnodo.

      (1)  Ú. v. EÚ C 13, 15.1.2011, s. 42.


title: Vec C-352/06: Návrh na začatie prejudiciálneho konania, ktorý podal Finanzgericht Köln (Nemecko) 25. augusta 2006 – Brigitte Bosmann/Bundesagentur für Arbeit, Familienkasse Aachen

text:
               18.11.2006

               SK

               Úradný vestník Európskej únie

               C 281/21

         Návrh na začatie prejudiciálneho konania, ktorý podal Finanzgericht Köln (Nemecko) 25. augusta 2006 – Brigitte Bosmann/Bundesagentur für Arbeit, Familienkasse Aachen
   (Vec C-352/06)
   (2006/C 281/34)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht Köln
   Účastníci konania pred vnútroštátnym súdom

      Žalobkyňa: Brigitte Bosmann

      Žalovaná: Bundesagentur für Arbeit, Familienkasse Aachen
   Prejudiciálne otázky

               1.

               Má sa článok 13 ods. 2 písm. a) nariadenia Rady (EHS) č. 1408/71 zo 14. júna 1971 (1) o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva, vykladať reštriktívne tak, že neodporuje nároku matky – samoživiteľky na daňový bonus na deti v štáte bydliska (Spolková republika Nemecko), ktorá v štáte výkonu zamestnania (Holandské kráľovstvo) z dôvodu veku svojich detí nemá daňový bonus na deti?

               2.

               V prípade zápornej odpovede na prvú otázku:
               Má sa článok 10 nariadenia Rady (EHS) č. 574/72 z 21. marca 1972, ktorým sa stanovuje postup na vykonávanie nariadenia (EHS) č. 1408/71 (2), vykladať reštriktívne tak, že neodporuje nároku matky – samoživiteľky na daňový bonus na deti v štáte bydliska (Spolková republika Nemecko), ktorá v štáte výkonu zamestnania (Holandské kráľovstvo) z dôvodu veku svojich detí nemá daňový bonus na deti?

               3.

               V prípade zápornej odpovede na prvú a druhú otázku:
               Vyplýva nárok pracovníčky a matky – samoživiteľky na použitie priaznivejšej právnej úpravy štátu jej bydliska v súvislosti s poskytnutím daňového bonusu na deti priamo zo Zmluvy o ES, resp. všeobecných právnych zásad?

               4.

               Závisí zodpovedanie týchto otázok od toho, či sa pracovníčka vracia pravidelne každý deň v pracovnom týždni do miesta bydliska?

      (1)  Ú. v. ES L 149, s. 2; Mim. vyd. 05/001, s. 35.

      (2)  Ú. v. ES L 74, s. 1; Mim. vyd. 05/001, s. 83.


title: Vec T-147/05: Žaloba podaná 4. apríla 2005: Federico José Garcia Resusta proti Komisii Európskych spoločenstiev

text:
               25.6.2005

               SK

               Úradný vestník Európskej únie

               C 155/25

         Žaloba podaná 4. apríla 2005: Federico José Garcia Resusta proti Komisii Európskych spoločenstiev
   (Vec T-147/05)
   (2005/C 155/48)
   Jazyk konania: francúzština
   Federico José Garcia Resusta, bydliskom v Bruseli, v zastúpení: Jean Van Rossum, advokát, ktorý si zvolil adresu na doručovanie v Luxemburgu, podal 4. apríla 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:

               —

               zrušil rozhodnutie Komisie, ktorým sa zamieta žiadosť žalobcu o uznanie choroby, ktorou trpí a ktorá mu bráni vykonávať prácu v kategórii, ktorá zodpovedá jeho platovej triede, za chorobu z povolania, alebo o uznanie jej zhoršenia,

               —

               zaviazal žalovanú nahradiť trovy konania.

         Žalobné dôvody a hlavné tvrdenia
   Komisia prijala napadnuté rozhodnutie v dôsledku rozsudku Súdu prvého stupňa vo veci T-376/02 (1), z 23. novembra 2004, ktorým sa ruší rozhodnutie Komisie zo 14. januára 2002 o priznaní invalidného dôchodku žalobcovi.
   Na podporu svojej žaloby sa žalobca dovoláva porušenia povinnosti odôvodnenia, ako aj porušenia článku 3 právnej úpravy o poistení rizík úrazu a choroby z povolania úradníkov Európskych spoločenstiev, keďže stanovisko lekárskej komisie, ktorá rozhodla, že nie je dostatočne preukázané, že zhoršenie choroby z povolania má priamu súvislosť s funkciou, ktorú vykonával, je v rozpore so stanoviskom/názorom komisie pre invaliditu, ktorá rozhodla, že už existujúca choroba žalobcu sa zhoršila v dôsledku stresu spojeného s výkonom jeho funkcie.

      (1)  Oznámenie v Ú. v. EÚ C 44, z 22. 2. 2003, s. 37, rozsudok uverejnený v Ú. v. EÚ C 45, z 19. 2. 2005, s. 3


title: Vec C-253/16: Rozsudok Súdneho dvora (tretia komora) z 15. marca 2017 (návrh na začatie prejudiciálneho konania, ktorý podal Cour d'appel de Bruxelles – Belgicko) – FlibTravel International SA, Léonard Travel International SA/AAL Renting SA a i. (Návrh na začatie prejudiciálneho konania — Článok 96 ZFEÚ — Pôsobnosť — Vnútroštátna právna úprava zakazujúca taxislužbám ponúkať zákazníkom jednotlivé sedadlá — Vnútroštátna právna úprava zakazujúca taxislužbám vopred určiť ich cieľové miesto — Vnútroštátna právna úprava zakazujúca taxislužbám nadháňanie zákazníkov)

text:
               15.5.2017

               SK

               Úradný vestník Európskej únie

               C 151/13

         Rozsudok Súdneho dvora (tretia komora) z 15. marca 2017 (návrh na začatie prejudiciálneho konania, ktorý podal Cour d'appel de Bruxelles – Belgicko) – FlibTravel International SA, Léonard Travel International SA/AAL Renting SA a i.
   (Vec C-253/16) (1)

   ((Návrh na začatie prejudiciálneho konania - Článok 96 ZFEÚ - Pôsobnosť - Vnútroštátna právna úprava zakazujúca taxislužbám ponúkať zákazníkom jednotlivé sedadlá - Vnútroštátna právna úprava zakazujúca taxislužbám vopred určiť ich cieľové miesto - Vnútroštátna právna úprava zakazujúca taxislužbám nadháňanie zákazníkov))
   (2017/C 151/18)
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Cour d'appel de Bruxelles

      Účastníci konania pred vnútroštátnym súdom

      Žalobkyne: FlibTravel International SA, Léonard Travel International SA

      Žalovaní: AAL Renting SA, Haroune Tax SPRL, Saratax SCS, Ryad SCRI, Taxis Bachir & Cie SCS, Abdelhamid El Barjraji, Abdelouahab Ben Bachir, Sotax SCRI, Mostapha El Hammouchi, Boughaz SPRL, Sahbaz SPRL, Jamal El Jelali, Mohamed Chakir Ben Kadour, Taxis Chalkis SCRL, Mohammed Gheris, Les délices de Fes SPRL, Abderrahmane Belyazid, E.A.R. SCS, Sotrans SPRL, B.M.A. SCS, Taxis Amri et Cie SCS, Aramak SCS, Rachid El Amrani, Mourad Bakkour, Mohamed Agharbiou, Omar Amri, Jmili Zouhair, Mustapha Ben Abderrahman, Mohamed Zahyani, Miltotax SPRL, Lextra SA, Ismael El Amrani, Farid Benazzouz, Imad Zoufri, Abdel-Ilah Bokhamy, Ismail Al Bouhali, Bahri Messaoud & Cie SCS, Mostafa Bouzid, BKN Star SPRL, M.V.S. SPRL, A.B.M.B. SCS, Imatrans SPRL, Reda Bouyaknouden, Ayoub Tahri, Moulay Adil El Khatir, Redouan El Abboudi, Mohamed El Abboudi, Bilal El Abboudi, Sofian El Abboudi, Karim Bensbih, Hadel Bensbih, Mimoun Mallouk, Abdellah El Ghaffouli, Said El Aazzoui

      Výrok rozsudku

   Článok 96 ods. 1 ZFEÚ sa má vykladať v tom zmysle, že sa neuplatňuje na obmedzenia uložené prevádzkovateľom taxislužieb, ako sú obmedzenia v konaní vo veci samej.

      (1)  Ú. v. EÚ C 260, 18.7.2016.


title: Vec T-572/14: Rozsudok Všeobecného súdu z 10. septembra 2015 – Laverana/ÚHVT (BIO CON ESTRATTI VEGETALI DI PRODUZIONE PROPRIA) („Ochranná známka Spoločenstva — Prihláška obrazovej ochrannej známky Spoločenstva BIO CON ESTRATTI VEGETALI DI PRODUZIONE PROPRIA — Absolútny dôvod zamietnutia — Opisný charakter — Článok 7 ods. 1 písm. c) nariadenia (ES) č. 207/2009“)

text:
               26.10.2015

               SK

               Úradný vestník Európskej únie

               C 354/36

         Rozsudok Všeobecného súdu z 10. septembra 2015 – Laverana/ÚHVT (BIO CON ESTRATTI VEGETALI DI PRODUZIONE PROPRIA)
   (Vec T-572/14) (1)

   ((„Ochranná známka Spoločenstva - Prihláška obrazovej ochrannej známky Spoločenstva BIO CON ESTRATTI VEGETALI DI PRODUZIONE PROPRIA - Absolútny dôvod zamietnutia - Opisný charakter - Článok 7 ods. 1 písm. c) nariadenia (ES) č. 207/2009“))
   (2015/C 354/43)
   Jazyk konania: nemčina

      Účastníci konania

      Žalobkyňa: Laverana GmbH & Co. KG (Wennigsen, Nemecko) (v zastúpení: J. Wachinger, M. Zöbisch a D. Chatterjee, avocats)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: A. Schifko, splnomocnený zástupca)

      Predmet veci

   Žaloba podaná proti rozhodnutiu štvrtého odvolacieho senátu ÚHVT z 27. mája 2014 (vec R 527/2014-4) týkajúceho sa prihlášky obrazového označenia BIO CON ESTRATTI VEGETALI DI PRODUZIONE PROPRIA ako ochrannej známky Spoločenstva

      Výrok rozsudku

               1.

               Žaloba sa zamieta.

               2.

               Laverana GmbH & Co. KG je povinná nahradiť trovy konania.

      (1)  Ú. v. EÚ C 361, 13.10.2014.


title: Vec T-497/11: Rozsudok Všeobecného súdu z  5. septembra 2012 — Euro-Information/ÚHVT (EURO AUTOMATIC PAIEMENT) [ „Ochranná známka Spoločenstva — Prihláška slovnej ochrannej známky Spoločenstva EURO AUTOMATIC PAIEMENT — Absolútny dôvod zamietnutia — Opisný charakter — Článok 7 ods. 1 písm. c) nariadenia (ES) č. 207/2009“ ]

text:
               20.10.2012

               SK

               Úradný vestník Európskej únie

               C 319/9

         Rozsudok Všeobecného súdu z 5. septembra 2012 — Euro-Information/ÚHVT (EURO AUTOMATIC PAIEMENT)
   (Vec T-497/11) (1)

   (Ochranná známka Spoločenstva - Prihláška slovnej ochrannej známky Spoločenstva EURO AUTOMATIC PAIEMENT - Absolútny dôvod zamietnutia - Opisný charakter - Článok 7 ods. 1 písm. c) nariadenia (ES) č. 207/2009)
   2012/C 319/15
   Jazyk konania: francúzština

      Účastníci konania

      Žalobkyňa: Euro-Information — Européenne de traitement de l’information (Štrasburg, Francúzsko) (v zastúpení: A. Grolée, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: V. Melgar, splnomocnený zástupca)

      Predmet veci

   Žaloba podaná proti rozhodnutiu druhého odvolacieho senátu ÚHVT zo 7. júla 2011 (vec R 370/2011-2) týkajúcemu sa prihlášky slovného označenia EURO AUTOMATIC PAIEMENT ako ochrannej známky Spoločenstva.

      Výrok rozsudku

               1.

               Žaloba sa zamieta.

               2.

               Euro-Information — Européenne de traitement de l’information je povinná nahradiť trovy konania.

      (1)  Ú. v. EÚ C 370, 17.12.2011.